Formigine is 'n dorp en comune in die streek Emilia-Romagna, in die noorde van Italië. Die dorp het 'n bevolking van 31 643 in 2007 gehad en het 'n oppervlakte van 47 km². Formigine het onstaan uit die grondlegging van sy kasteel in 1201 deur die gemeensakp van Modena, as 'n verdediging teen Bologna, sy tradisionele vyand. In 1395 het Niccolò III d'Este dit aan Marco Pio, heer van Carpi, afgestaan. Middeleeuse kasteel (dertiende eeu) in die sentrum. Villa Gandini, in die "Park van Verset" Via San Antonio (huisves tans die openbare biblioteek) Hermit Enrico se huis (tans 'n museum) San Bartolomeo Kerk in die sentrum oorkant die Kasteel. Wikimedia Commons het meer media in die kategorie Formigine. Hierdie artikel is ’n saadjie. Voel vry om Wikipedia te help deur dit uit te brei.


Beloved is 'n roman van die Amerikaanse skrywer Toni Morrison wat in 1987 gepubliseer is. Dit het in die daaropvolgende jaar die Pulitzerprys vir Fiksie gewen, en is in 1998 verwerk in 'n gelyknamige rolprent met Oprah Winfrey in die rolverdeling. Die roman se intrige het te doen met slawerny en die afskaffing van slawerny in die Amerikaanse suiderstate. Hierdie artikel is ’n saadjie. Voel vry om Wikipedia te help deur dit uit te brei.


Die Serwo-Kroatiese Wikipedia is die Serwo-Kroatiese uitgawe van Wikipedia, 'n gratis aanlynensiklopedie. Dit het tans ongeveer 456 200 artikels, en is die 20ste grootste Wikipedia. Hierdie artikel is ’n saadjie. Voel vry om Wikipedia te help deur dit uit te brei.


Moral Disorder (2006) is 'n versameling kortverhale van die skrywer Margaret Atwood wat almal tematies en dramaties met mekaar verbind is. Elke kortverhaal in hierdie versameling (behalwe die heel laaste een) handel oor dieselfde vroulike hoofkarakter, en skets gesamentlik die narratief van 'n Kanadese familie oor die tydperk van 60 jaar. Atwood het die boek se titel geleen by haar eggenoot Graeme Gibson, wat dit oorsrponklik self gebruik het vir 'n roman waarmee in 1996 besig was voordat hy besluit het om op te hou fiksie skryf. Hierdie artikel is ’n saadjie. Voel vry om Wikipedia te help deur dit uit te brei.


Die Lagrange-punte (ook L-punte genoem) is die vyf punte in ’n wentelende stelsel waar ’n klein voorwerp wat net deur swaartekrag beïnvloed word, ’n vaste relatiewe posisie kan behou met betrekking tot twee groter voorwerpe wat om ’n gemeenskaplike swaartepunt draai (soos ’n satelliet met betrekking tot die Son en Aarde). Die Lagrange-punte is dus die posisies van stabiele swaartekrag – die punte waar die gesamentlike swaartekragaantrekking van die twee groot liggame die presiese middelpuntsoekende krag verskaf wat nodig is sodat die kleiner liggaam saam met hulle kan wentel. Die vyf Lagrange-punte word soos volg gedefinieer: Die L1-punt lê op die regte lyn wat deur die middelpunte van die twee groot voorwerpe, M1 en M2 loop, en dit lê tussen die groot voorwerpe. Hier kanselleer die swaartekragaantrekking van M2 dié van M1 gedeeltelik. Voorbeeld: ’n Voorwerp wat nader as die Aarde om die Son wentel, sal normaalweg ’n korter wentelperiode hê as die Aarde (as die Aarde se swaartekragaantrekking buite rekening gelaat word).


Die Maingau ("landskap aan die Mainrivier") is 'n historiese landskap wat in 'n buiging van die Main se rivierloop oos van Frankfurt am Main en in die noordelike Odenwald-streek rondom die Main se takriviere Rodau, Gersprenz en Mümling, asook aan die Main se regteroewer rondom Aschaffenburg geleë is. Die naam dateer uit die tyd van die Frankiese Ryk toe die term gau na 'n bewoonde streek met vas-omlynde grense verwys het. Die Maingau was oorspronklik in die Hertogdom Franke, later in die hertogdom Wes-Franke (ook Rynfranke genoem) geleë en word onder meer verbind met Einhard, een van die mees befaamde middeleeuse geleerdes, wat hier (in pago Moingewi) omstreeks 770 gebore is. As geografiese naam is die term steeds in gebruik.


Pneumatika is die studie en toepassing van saamgeperste gas om meganiese beweging te produseer en werk te verrig. Pneumatiese stelsels wat op groot skaal gebruik word in die bedryf word algemeen aangedryf deur saamgeperste lug of saamgepersteedelgasse sodat chemiese reaksies nie plaasvind nie. Saamgeperste gas word dikwels verkry deur 'n masjien wat 'n kompressor genoem word. Beide pneumatika en hidroulika is toepassings van vloei energie. Die verskil is dat in pneumatika daar 'n maklik saamdrukbare gas soos lug of 'n geskikte suiwer gas gebruik word, terwyl hidroulika 'n relatief onsaamdrukbare vloeistof soos olie gebruik. Lugremme op Busse, Trokke, Treine en ander swaar voertuie Lug Gaskompressors Lug motors vir pneumaties aangedrewe voertuie Tandheelkunde Konstruksie Mynbou en ander gebiede. Sirenes Wikimedia Commons het meer media in die kategorie Pneumatika.


Die Hoofprofete verwys na die vier profete in die Bybel naamlik: Jesaja, Jeremia, Esegiël en Daniël. Hulle word onderskei van die Sekondêre profete omrede hulle lang boeke geskryf het wat in die Bybel opgeneem is. Die Sekondêre profete het kort boeke geskryf. Elia en Elisa is ook twee grootprofete maar hulle het nie boeke geskryf wat in die Bybel opgeneem is nie. Reis deur die Bybel, Lux Verbi, 2012, ISBN 978-0-7963-1295-2 Hierdie artikel is ’n saadjie. Voel vry om Wikipedia te help deur dit uit te brei.


Ur was 'n antieke stad wat geleë was aan die oewers van die Eufraatrivier in die streek Mesopotamië, in die gedeelte wat bekend was as Sumer. Die Bybelfiguur Abraham het sy kinderjare in hierdie stad deurgebring voordat hy na Harran getrek het. Die Eerste Dinastie van Ur het gestrek van omstreeks 2600 v.C. tot 2450 v.C. en daar is bewyse dat die dinastie oor kulturele rykdom beskik het. Van die Tweede Dinastie 2450 v.C. tot 2113 v.C. is nie veel bekend nie en dit het moontlik nie bestaan nie. Die Derde Dinastie van Ur van 2113 v.C. tot 1991 v.C. is deur die koning van Mari, Isbi-irra, beëindig. Kurigalzu I van Babel het die stad tot 'n stad met politieke heerskappy uitgebou in 1427 v.C. tot 1409 v.C. Die stad was omring deur 'n ingewikkelde stelsel mensgemaakte kanale en 'n ovaalvormige veiligheidsmuur. Die deursneehuis was 'n klein, eenverdiepingmoddergebou sonder vensters. Die strate was nie geplavei nie en was dus modderig wanneer dit gereën het.


Deneb, of Alpha Cygni, is die helderste ster in die sterrebeeld Swaan (Cygnus) en een van die hoeksterre van die Winterdriehoek. Dit is die 19de helderste ster in die naghemel, met ’n skynbare magnitude van 1,25. Dit is ’n blouwitsuperreus. Deneb se presiese afstand (en dus helderheid) is moeilik om te bepaal, maar dit is tussen 54 000 en 196 000 keer so helder as die Son. Deneb is een van die hoekpunte van ’n asterisme wat in die Suidelike Halfrond die Winterdriehoek genoem word (en in die Noordelike Halfrond die "Somerdriehoek"). Dit is min of meer in die vorm van ’n regte driehoek en die ander twee hoeksterre is Vega in die sterrebeeld Lier en Altair in die Arend. Deneb se presiese afstand van die Aarde af is nog onseker. Die huidige raming van sowat 2 600 ligjare is met verskeie metodes bepaal en dit verskil aansienlik van die vorige Hipparcos-parallaksmeting wat die afstand op sowat 1 550 ligjare raam. Die Gaia-satelliet behoort afstandsmetings van minstens twee magnitude-ordes betroubaarder as Hipparcos te gee en baie soortgelyke vrae te beantwoord, maar dit sal nie Deneb self meet nie.


Eta Carinae, of η Car, is ’n sterstelsel wat minstens twee sterre bevat. Dit is sowat 7 500 ligjare van die Aarde af in die rigting van die sterrebeeld Kiel (Carina) en is lid van ’n oop sterreswerm in die veel groter Carina-newel. Eta Carinae is ’n ster wat altyd sigbaar is suid van breedtegraad 30°S, maar nooit bo 30°N nie. Dit is aanvanklik aangeteken as ’n ster van die 4de magnitude en die tweede helderste ster in die lugruim, voordat dit verdof het totdat dit nie meer met die blote oog sigbaar was nie; daarna het dit weer verhelder en is nou weer ’n 4de-magnitude-ster. Die twee hoofsterre van die Eta Carinae-stelsel wentel elke 5,54 jaar om mekaar in ’n eksentrieke wentelbaan. Die primêre ster is ’n helder blou verandelike wat aanvanklik ’n massa van sowat 150 sonmassas gehad en minstens 30 daarvan verloor het. Vanweë sy massa en lewensfase word verwag dit sal in die nabye toekoms ontplof as ’n supernova of hipernova. Dit is tans die enigste bekende ster wat natuurlike laserlig in ultravioletgolflengtes uitstraal.


Lexington is 'n historiese dorp in die deelstaat Massachusetts. Die dorp is 19km noordwes van Boston. Die eerste nedersetting is in 1642 gestig, oorspronklik as deel van Cambridge. Dit het later in 1713 as 'n aparte dorp afgestig. Die eerste skote van die Amerikaanse Rewolusionêre Oorlog is hier geskiet tydens die Slag van Lexington en Concord op 19 April 1775. Collier's Encyclopedia, Crowell-Collier Educational Corporation, Volume 14, Bladsy 534. Hierdie artikel is ’n saadjie. Voel vry om Wikipedia te help deur dit uit te brei.


Mansfield Park is 'n roman deur Jane Austen geskryf wat die eerste keer in 1814 gepubliseer is. Dit is die mees kontroversiële roman uit Austen se ouevre, hoofsaaklik omdat moderne lesers baie moeilik itentifiseer met die vroulike protagonis Fanny Price se skugterheid en afgetrokkenheid. Edward Said het hierdie roman fel gekritiseer vir die oppervlakkige manier waarop dit slawerny aanvaar as 'n gegewe. Nietemin was Austen self gekant teen slawerny en het sy, saam met ander skrywers soos Samuel Johnson en Edmund Burke, bygedra tot die moontlikheid dat die praktyk uiteindelik afgeskaf is. Hierdie roman is alreeds verskeie male verwerk vir gelyknamige dramatiserings op televisie en film, insluitend 'n 1983 televisiereeks vir die BBC, 'n 1999 film wat biografiese elemente uit Austen se lewe deel maak van die storie, 'n 2003 radio-verwerking vir BBC Radio 4 met Felicity Jones en Benedict Cumberbatch in die rolverdeling, en 'n 2007 televisiereeks vir die Britse televisiekanaal ITV. Wikimedia Commons het meer media in die kategorie Mansfield Park. Hierdie artikel is ’n saadjie. Voel vry om Wikipedia te help deur dit uit te brei.


Ds. Georg Wilhelm Stegmann Hofmeyr (Somerset-Oos, 11 November 1882 – Somerset-Oos, 26 Mei 1969) was ’n predikant in die Nederduitse Gereformeerde Kerk. Georg Hofmeyr is gebore in die pastorie (nou die dorpsmuseum) van die NG gemeente Somerset-Oos, waar sy vader, ds. Jan Hendrik Hofmeyr 40 jaar lank predikant was. Hy was die jongste seun van ds. Hofmeyr en sy vrou, Isabella Murray, suster van ds. Andrew Murray. Vyf van ds. Hofmeyr se sewe seuns het predikant geword, terwyl die jongste na sy oom ds. Georg Wilhelm Stegmann genoem is. Ds. Stegmann was van 1859 tot 1890 predikant van die buurgemeente Glen Lynden. Ds. Hofmeyr het grootgeword in 'n vrome en gelukkige gesinsatmosfeer op die natuurskone dorp Somerset-Oos aan die Boschberg. Hy ontvang sy onderrig aan die Gill-kollege op Somerset-Oos en verwerf die B.A.-graad voor hy aan die Teologiese Kweekskool op Stellenbosch sy studie voortgesit het. Hy is einde 1908 gelegitimeer, en op 10 Januarie 1909 as hulpleraar op Worcester bevestig, terwyl sy oom ds. Andrew Murray van Wellington die rede gehou het.


Dalmanutha is die naam van 'n plaas en 'n spoorweghalte ongeveer 16 km suidoos van Belfast, op die hoofspoorlyn tussen Pretoria en Maputo. Dit val in Emakhazeni Plaaslike Munisipaliteit onder die Nkangala-distriksmunisipaliteit in Mpumalanga, Suid-Afrika. B.P.J. Erasmus. Op Pad in Suid-Afrika. 1995. ISBN 1-86842-026-4. Raper, Peter E. (1987). Dictionary of Southern African Place Names. Internetargief. p. 126. Besoek op 24 Augustus 2016. Hierdie artikel is ’n saadjie. Voel vry om Wikipedia te help deur dit uit te brei.


Francina Susanna Aletta (bynaam Cinie, erenaam Oumatjie) Stoffberg (die plaas Nabygelegen, distrik Wellington, 24 Augustus 1865 – Johannesburg 1 Oktober 1966) was ’n legendariese onderwyseres, huisvrou en alombekende volksmoeder wat reeds vroeg in die 20ste eeu bekendheid verwerf het vir haar welsyns- en opheffingswerk onder Afrikaners. Stoffberg was die tweede jongste van ses kinders uit die huwelik van Pieter Rossouw en die weduwee Francina Malan. Haar sterk godsdienstige opvoeding en die prediking van ds. Andrew Murray het daartoe bygedra dat sy op agtjarige ouderdom godsdienstig ingestel geraak het, waardeur 'n evangelisasie- en sendingywer ontketen is wat haar hele lewe gerig het. Sy het haar skoolopleiding aan die Groenberg-skool op Wellington ondergaan, hoofsaaklik onder C.P. Hoogenhout, en op 16 as onderwyseres aan die Hugenote-seminarium gekwalifiseer, waarna sy twee jaar in die distrik Piketberg onderwys gegee het. Op 2 Oktober 1883 is sy op Wellington met Theunis Christoffel Stoffberg (1861–1937) getroud. Hy was onderwyser op Riebeek-Wes, waar hulle as koshuisouers van Die Ark opgetree het. Dr. D.F. Malan, seun van haar halfbroer, en J.C. Smuts was albei destyds skoliere daar.


Kakusandha (Pali) of Krakucchanda (Sanskrit) was een van die antieke Boeddhas wie se biografie aangeteken is in die Boeddhavamsa, een van die boeke van die Pali-kanon. Volgens die Theravada-Boeddhistiese tradisie is hy die 25ste van die 29 Boeddhas wie se naam bekend is, die 4de van die Sewe Boeddhas van die Antieke Tyd, en die 1ste van die vyf Boeddhas van die huidige kalpa. Die huidige kalpa word die bhadrakalpa ("Gunstige Eon") genoem. Die vyf Boeddhas van dié eon is: Kakusandha Konagamana Kassapa Gautama (die huidige Boeddha) Maitreya (die toekomstige Boeddha) Kakusandha Boeddha is gebore in Khemavatipark in Khemavati in die huidige Nepal. Hy het 4 000 jaar lank in drie paleise – Ruci, Suruci en Vaddhana (of Rativaddhana) – gewoon en toe afstand gedoen van die wêreldlike lewe. Sy hoofdissipels was Vidhura en Sanjiva onder die monnike en Sama en Champa onder die nonne. Sy persoonlike assistent was Buddhija. Kakusandha is dood op die ouderdom van 40 000 jaar. Die bodhisattva wat Siddhartha Gautama sou word, is in die tyd van Kakusandha gebore as koning Khema, en Kakusandha het voorspel dat hy die Gautama Boeddha sou word.


Die NG gemeente Pretoria-Noord was ’n gemeente van die Nederduitse Gereformeerde Kerk in, soos die naam aandui, die noorde van Pretoria. Die gemeente is ingelyf by Floraunapark, wat van toe af bekendstaan as Florauna. Die kerkgebou is in 1996 gesloop om plek te maak vir North Park Mall. Pretoria-Noord is in die eerste helfte van 1928 afgestig van die moedergemeente Eloffsdal, wat in September 2011 met Eloffsdal-Wes en Magaliesfort saamgesmelt het as Mootvallei. Die eerste kerkraadsvergadering van agt lede is op 30 Junie 1928 onder leiding van ds. J. Krige gehou. Die jong gemeente het dadelik lewenskragtigheid aan die dag gelê. Hy het geen bates besit nie en die eredienste is in 'n ou sinkgeboutjie gehou. Die kerkraad het dadelik daartoe oorgegaan om erwe aan te koop. Sestien erwe teen £10 stuk is aangekoop. Weldra is ook besluit om 'n lening aan te gaan om 'n kerksaal te bou. Reeds in Maart 1929 kon die gemeente die kerksaal inwy. Hierdie gebou, wat later deur die gemeente Onderstepoort gebruik is, is teen 'n koste van £813 gebou.


Die Peugeot 206 WRC is 'n wêreldtydrenmotor wat op die Peugeot 206 padmotor gebaseer is. Dit is deur Peugeot Sport, Peugeot se fabriekspan, gebruik in die Wêreldtydrenkampioenskap van 1999 tot 2003. Peugeot het met dié tydrenmotor die vervaardigerswêreldtitel drie jaar na mekaar verower van 2000 tot 2002. Marcus Grönholm het die titel vir bestuurders in 2000 en 2002 gewen.


Vir ander Alfa Romeo-modelle met dieselfde naam, sien Alfa Romeo Giulietta. Die Alfa Romeo Giulietta (Tipe 116) is 'n kompakte uitvoerende sedanmotor wat van 1977 tot 1985 deur die Italiaanse motorvervaardiger Alfa Romeo vervaardig is. Die motor is in November 1977 bekendgestel en alhoewel hy die naam van die oorspronklike Giulietta van 1954-1965 dra, was dit 'n nuwe ontwerp, gebaseer op die Alfa Romeo Alfetta onderstel (insluitende sy agtergemonteerde transas). Die Giulietta ontvang twee opknappings, die eerste in 1981 en die tweede een in 1983. Alle Giulietta's van hierdie modelreeks beskik oor 'n 5-gang handratkas, en was slegs beskikbaar in 'n konvensionele driekassedan bakstyl. Büschi, Hans-Ulrich, red. (10 Maart 1983). "Automobil Revue '83". 78. Berne, Switzerland: Hallwag, AG: 172–173. ISBN 3-444-06065-3. Cite journal requires |journal= (hulp)


'n Kronkelveer (ook genoem spiraal- of krulveer) is 'n meganiese toestel, wat tipies gebruik word om energie te stoor as gevolg van sy veerkragtigheid. Die energie word daarna weer vrygestel, om skok te absorbeer, of om 'n krag tussen kontakoppervlaktes te handhaaf. Hulle is gemaak van 'n elastiese materiaal gevorm in die vorm van 'n heliks of spiraal wat terugkeer na sy natuurlike lengte wanneer dit ontlaai word. Die materiaal van die veer tree in spanning wanneer die veer saamgepers of uitgetrek word. Die kwaliteit van die veer word beoordeel volgens die energie wat dit kan absorbeer. Die veer wat in staat is om die grootste hoeveelheid energie vir 'n gegewe spanning te absorbeer, is die beste een. Metaalkronkelvere word gemaak deur 'n draad rondom 'n silinder te draai. Dit is 'n tipe wringveer, omdat die draad self vervorm word wanneer die veer saamgedruk of uitgerek word. (Neem kennis dat die gebruiklike term "spiraalveer" hier tegnies gesproke nie korrek is nie aangesien die veer eerder in die vorm van 'n heliks is). Hierdie artikel is ’n saadjie.


Die Fiat Punto is 'n superminimotor wat sedert 1993 deur die Italiaanse vervaardiger Fiat vervaardig word, en reeds oor drie geslagte strek. Die derde geslag van die motor is bemark as die Grande Punto tussen 2005 en 2009, en die Punto Evo tussen 2009 en 2012. Teen Februarie 2012 is byna 8,5 miljoen eenhede reeds geproduseer. http://www.bertone.it/storia.aspx "Una Jeep per Mirafiori" (in Italiaans). Il Sole 24 Ore. 27 November 2010. Geargiveer vanaf die oorspronklike op 7 Augustus 2018. Besoek op 7 Julie 2011. Attualmente da Mirafiori escono Fiat Multipla, Punto Classic, Idea, Lancia Musa e Alfa Mito. Entro l'anno le prime due andranno fuori produzione [Currently from Mirafiori are rolling out Fiat Multipla, Punto Classic, Idea, Lancia Musa and Alfa Mito. By the end of the year the first two will go out of production] "Kragujevac: Workers "expected more"". B92 News. 31 Januarie 2009. Geargiveer vanaf die oorspronklike op 6 Januarie 2014. Besoek op 15 Januarie 2012. "Fiat Punto Speedgear" (PDF). The AA. 29 Augustus 2000. Besoek op 5 Januarie 2014.


Die Monaco Grand Prix (Frans: Grand Prix de Monaco) is 'n Formule Eenmotorwedren wat elke jaar op die Circuit de Monaco beslis word. Dit is een van die langslopende byeenkomste op die Formule Een-kalender, saam met die Britse Grand Prix, Italiaanse Grand Prix en die Belgiese Grand Prix. Sedert dit in 1929 gehou is, word dit as een van die belangrikste en mees gesogte motorrenne ter wêreld beskou, en saam met die Indianapolis 500 en die Le Mans 24 uur, vorm dit die sg. "Trippelkroon van Motorsport". Die wedren vind op die smal strate van Monte Carlo plaas, met baie hoogteverskille en skerp draaie sowel as 'n lang tonnel, wat dit een van die veeleisendste bane in Formule Een maak. Ten spyte van 'n relatief lae gemiddelde spoed, is dit 'n gevaarlike plek om te jaag. Dit is die enigste Grand Prix wat nie voldoen aan die FIA se vereiste minimumafstand van 305 kilometer (190 myl) nie. Die ren word jaarliks slegs op die kalender gehou weens "die baan se buitengewone ligging van glans en prestige".


Red Bull Racing is 'n Oostenrykse Formule Eenmotorrenspan wat se werke in Milton Keynes in Engeland gebaseer is. Hulle neem aan die Formule Een-wêreldkampioenskap deel en maak sedert 2019 gebruik van Honda se F1-enjins in hulle renmotors, nadat hul voorheen Renault-enjins gebruik het. Die span se renjaers van 2009 tot die 2014-seisoen was Sebastian Vettel en Mark Webber gewees. Van die 2016 Formule Een-seisoen tot 2018 was die renjaers Daniel Ricciardo en die Nederlander Max Verstappen. Die paar kon saam agt oorwinnings en 41 podiumplekke oor die drie jaar inpalm, in 'n tyd wat grootliks deur Mercedes gedomineer is. Die span, wat vanaf 2018 tot 2020 as Aston Martin Red Bull Racing bekend gestaan het, is een van twee Formule Eenmotorrenspanne wat deur Red Bull besit word, 'n vervaardiger van energiedrankies met dieselfde naam. Die ander span is die Scuderia AlphaTauri F1-span (voorheen Toro Rosso) wat in Faenza, Italië gesetel is. Red Bull borg ook vele ander ekstreme sportsoorte, o.a. in vliegkuns en vryspronge. * Seisoen nog aan die gang † Die renjaer haal nie die einde nie, maar word wel geklassifiseer omdat hy meer as 90% van die renafstand voltooi het.


Mark Webber (gebore 27 Augustus 1976) is 'n Australiese professionele renjaer, wat tans in die FIA Wêrelduithoukampioenskap as 'n Porsche fabrieksjaer deelneem in die Le Mans Prototipe (LMP1). Hy was voorheen (2002–2013) 'n Formule Een motorrenjaer vir die Minardi, Jaguar, Williams en Red Bullspanne.


Sakyong Mipham (Tibettaans: ས་སྐྱོང་མི་ཕམ་) of Sakyong Jamgon Mipham Rinpoche, Jampal Trinley Dradul (geb. in 1962 as Osel Rangdrol Mukpo) is die hoof van die Shambhala-Boeddhisme-lyn en van Shambhala Internasionaal, ’n wêreldwye netwerk van meditasiesentrums, kloosters, ’n universiteit en ander organisasies wat deur sy pa, Chögyam Trungpa Rinpoche, gestig is. Sakyong Mipham Rinpoche is ’n lama in die Nyingma-lyn van Tibettaanse Boeddhisme. Shambhala-Boeddhiste beskou Sakyong Mipham as hul hoof en die tweede Sakyong ("aardebeskermer"); die eerste was Chögyam Trungpa. Met ’n mengsel van Oosterse en Westerse perspektiewe onderrig hy meditasie en sosiale transformasie terwyl hy ook ’n paar humanitêre projekte lei. In 2006 het die Sakyong die Barmhartige Leierskapkonferensie-en-dialoog begin deur die Lewende Vredesprys aan die Dalai Lama toe te ken; dit word gegee aan lewende voorbeelde van mense wat die mensdom bevoordeel. Die Sakyong het verskeie boeke geskryf; sy mees onlangse boek, The Shambhala Principle, is op 7 Mei 2013 uitgereik. Hy is ook ’n digter, kunstenaar en atleet. "The Sakyong Foundation".


Lydia van Niekerk (7 September 1884 – 2 November 1929) was 'n Suid-Afrikaanse akademikus. Sy was die eerste vrou wat as professor by die Universiteit van Stellenbosch aangestel is. Sy was 'n professor in Nederlandse Literatuur en is gebore op die plaas Diepkloof naby Uitenhage. Sy studeer aan die universiteite van Leiden en Amsterdam in Nederland. Terug in Suid-Afrika verwerf sy 'n D.Litt et Phil graad waarna sy 'n lektor word by die Huguenot University College in Wellington. In 1920 aanvaar sy 'n professorskap by die Universiteit van Stellenbosch. Wallis, F. (2000). Nuusdagboek: feite en fratse oor 1000 jaar, Kaapstad: Human & Rousseau Potgieter, D.J. et al. (eds)(1970). Standard Encyclopaedia of Southern Africa, Cape Town: NASOU, v. 11. http://www0.sun.ac.za/lydia/ Geargiveer 10 Mei 2015 op Wayback Machine


Port Grosvenor is 'n nedersetting aan die Wildekus tussen Port St. Johns en Port Edward. Die hawe is in 1878 deur kaptein Sidney Turner gestig, naby waar die wrak van die Grosvenor is. Die Britse owerheid het die hawe egter in 1885 gesluit omrede hulle dit nie kon beheer nie en bang was vir wapensmokkelary. Die hawe was nooit baie besig nie. Lys van dorpe in Suid-Afrika. Ensiklopedie van Suidelike Afrika, Eric Rosenthal, 1967.


Die NG gemeente Rustenburg is die tweede oudste gemeente van die Nederduitse Gereformeerde Kerk noord van die Vaalrivier en nagenoeg die 43ste oudste gemeente in die hele kerkverband. Dis die moedergemeente van die NG Kerk in die stad Rustenburg. Reeds vroeg in die Transvaalse geskiedenis het die gemeenskap van Rustenburg aan hul kerklike belange aandag geskenk. Aanvanklik het hulle 'n wyk van die gemeente Mooirivier (Potchefstroom) uitgemaak, maar dit het maar altyd vir die mense moeilik gebly om van agter die Magaliesberge hul kerklike voorregte aan die Mooirivier te gaan geniet. Toe die eerste afvaardiging van die Kaapse Sinode (di. Andrew Murray, P.K. Albertyn en oudl. B. Pienaar) in April 1848 Mooirivier besoek, is hulle namens die Magaliesbergers versoek “derwaarts over te komen, daar velen wegens armoede en anderen wegens gebrek aan rijtuigen niet naar Mooi Rivier konden over komen". Die afvaardiging kon egter nie aan die versoek voldoen nie. Die tweede afvaardiging (dr. William Robertson en ds. P.E. Faure) het op 19 Desember 1848 die eerste kerkdiens in die Magaliesbergse gehou op Hekpoort, die plaas van kommandant Gert Krüger.


Andreas Nikolaus "Niki" Lauda (22 Februarie 1949 in Wene, Oostenryk – 20 Mei 2019 in Zürich, Switserland) was 'n Oostenrykse Formule Eenrenjaer en 'n driemalige wêreldkampioen. Hy was aktief betrokke in die F1-rensport, as nie-uitvoerende voorsitter van die Mercedes AMG-span tot en met sy afsterwe. (af) F1-legende Niki Lauda sterf, Maroela Media, 21 Mei 2019 Wikimedia Commons het meer media in die kategorie Niki Lauda. Hierdie artikel is ’n saadjie. Voel vry om Wikipedia te help deur dit uit te brei.


Dié lys is van die vermaakkunstenaars wat tot aan die einde van 2014 sterre op die Hollywood Walk of Fame gekry het en die ligging van die sterre. Dit stem ooreen met die lys op die Hollywood Walk of Fame-webtuiste, wat deur die Hollywoodse kamer van koophandel onderhou word. Die name is alfabeties gerangskik volgens die ontvangers se van. Inhoud: Top - 0–9 A B C D E F G H I J K L M N O P Q R S T U V W X Y Z http://www.walkoffame.com/ "Perry Como-Hollywood Walk of Fame" (in Engels). LA Times. Geargiveer vanaf die oorspronklike op 2 Januarie 2020. Besoek op 25 Mei 2010. Wikimedia Commons het meer media in die kategorie Lys van sterre op die Hollywood Walk of Fame. Hollywood Walk of Fame Starfinder op die amptelike webtuiste Hollywood Star Walk: LA Times – ’n interaktiewe kaart Hierdie artikel is vertaal uit die Engelse Wikipedia


William Henry Seward (16 Mei 1801 – 10 Oktober 1872) was 'n Amerikaanse politikus en staatsman. Hy is gebore in Florda, New York en voltooi sy studies aan die Union College in 1820. Hy word toegelaat tot die Amerikaanse balie in 1822 en begin in 1823 met sy eie regspraktyk. Hy betree die politiek en word verkies tot New York se senaat. Hy verloor die Goewerneurs verkiesing in 1834 maar word verkies in 1838 en 1840. Hy opponeer die aanhouding van slawe en hierdie beleid veroorsaak dat hy tot die Amerikaanse Senaat verkies word. Hy verloor die President kandidaat benoeming in 1860 teen Abraham Lincoln. Lincoln stel hom hierna aan as Sekretaris van die Staat. Hy ondersteun Lincoln regdeur die Amerikaanse Burgeroorlog. Hy was betrokke by die Franse-Meksiko kwessie en help laasgenoemde tot by hulle onafhanklikheid. Hy was verantwoordelik vir die aankoop van Alaska van Rusland in 1867 in 'n transaksie wat bekend staan as Seward's Folly. Hy tree uit die politiek uit in 1869 en na 'n reis om die wêreld sterf hy in Auburn in 1872. Collier's Encyclopedia, Crowell-Collier Educational Corporation, Volume 20, Bladsy 622.


In wiskunde is ’n metriek of afstandsfunksie ’n funksie wat ’n afstand tussen elke paar elemente van ’n versameling definieer. ’n Versameling met ’n metriek word ’n metriese ruimte genoem. ’n Metriek bring ’n topologie in die versameling teweeg, maar nie alle topologieë kan deur ’n metriek geproduseer word nie. ’n Topologiese ruimte waarvan die topologie deur ’n metriek beskryf kan word, word ’n metriseerbare ruimte genoem. ’n Voorbeeld is koördinaatstelsels, wat punte in ruimte bepaal deur spesifieke posisies, bekend as koördinate, op ’n rooster aan elke punt toe te ken. Die metriek is dan ’n formule wat beskryf hoe verplasing deur die betrokke ruimte uitgedruk kan word in afstande. Hierdie artikel is vertaal uit die Engelse Wikipedia Hierdie artikel is ’n saadjie. Voel vry om Wikipedia te help deur dit uit te brei.


In meetkunde is drie punte wat op dieselfde lyn lê in 'n twee- of drie dimensionele ruimte saamlynig. Omdat twee punte altyd saamlynig is word dit selde as 'n identiteit of eienskap gesien en dit word as minder belangrik geag. Saamlynigheid moet nie verwar word met parallel nie. Die punte a1, a2 en a3 lê op een lyn en so ook b1, b2 en b3. Daar is in die figuur geen ander kombinasie vir drie punte moontlik om op een lyn te lê nie. Vir twee verskillende lyne om saamlynig te wees moet die hellings van die twee gelyk of die negatief van die ander wees en moet dit deur dieselfde punt gaan. Vir twee vektore om saamlynig te wees moet die eenheidsvektor van beide gelyk (of negatief) wees aan mekaar. Verder moet dit ook deur dieselfde punt gaan.


Die Audi Quattro is 'n pad- en tydrenmotor, vervaardig deur die Duitse motorvervaardiger Audi, deel van die Volkswagengroep. Dit is die eerste keer by die Geneefse Motorskou op 3 Maart 1980 tentoongestel. Produksie van die oorspronklike weergawe is tot in 1991 voortgesit. World Cars 1985. Herald Books. 1985. ISBN 0-910714-17-7.


Burg Kronberg in Kronberg im Taunus Hesse  Duitsland Ontstaantyd Omstreeks 1220 tot 1230 Tipe Rotskasteel Gebou se toestand Volledig of grotendeels bewaar Maatskaplike status Vrye adellikes Hoogte 400 m bo seevlak Webtuiste www.burgkronberg.de Die Kronberg-kasteel (Duits: Burg Kronberg) is 'n rotskasteel uit die hoë Middeleeue in Kronberg im Taunus, 'n stad in die distrik Hochtaunuskreis van die Duitse deelstaat Hesse. Die kasteelterrein is op 'n rotsplato bo die historiese middestad van Kronberg geleë en beslaan 'n totale oppervlakte van 18 000 vierkante meter, met geboue wat tussen die 12de en 19de eeu ontstaan het. Die Here van Kronberg, 'n familie van vrye adellikes, het in hul manlike linie reeds in 1704 uitgesterf. Die kasteel word tans deur twee liggame bestuur, die Stiftung Burg Kronberg im Taunus en die Burgverein Kronberg e.V. Die geskiedenis van die kasteel word in die plaaslike museum behandel. In die kasteel word gereeld konserte, markdae, referate en uitstallings gehou.


Braun GmbH is 'n Duitse vervaardiger van elektriese huishoudelike toestelle wat sy tegniese hoofkwartier in Kronberg im Taunus in die deelstaat Hesse het. As handelsmerk word Braun veral verbind met sy baanbrekende, hoogs moderne industriële ontwerpkuns en tegnologiese vernuwing - twee velde waarin die onderneming 'n leidende rol op die wêreldmark gespeel het. Dit was Braun se ontwerperspan wat aan baie elektriese toestelle eers hul moderne vorm gegee het. So was hulle rigtingwysend vir 'n hele bedryf met hul eie vormtaal van funksionele en eenvoudige, dog estetiese, gesofistikeerde en perfekte produkontwerpe wat van hoëtroustelle tot haardroërs en skeerapparate gestrek het. Die Duitse aandelemaatskappy Braun AG is in 1967 aan die Amerikaanse onderneming The Gillette Company verkoop wat op sy beurt in 2005 deur die Amerikaanse maatskappy Procter & Gamble oorgeneem is. Die Italiaanse onderneming De'Longhi Appliances S.r.l is lisensiehouer van die Braun-handelsmerk. Die Suid-Afrikaanse Braun-filiaal Braun Household Limited is in Maraisburg, Florida, Gauteng gesetel. Braun GmbH spits sy bedrywighede tans op kombuistoestelle en produkte vir liggaamsversorging (waaronder elektriese haarverwyderaars, elektriese tandeborsels, skeerapparate en haardroërs) toe wat in vyf aanlegte in Duitsland, Ierland en die Volksrepubliek China vervaardig word.


Ina Rousseau (1926–2005) was 'n Suid-Afrikaanse digter en skrywer van kortverhale. Sy het in 1953 die Reina Prinsen Geerligs-prys vir Die Verlate Tuin gewen. In 1996 is sy met die Hertzogprys vir haar 'n Onbekende jaartal bekroon. Marthina Cornelia Rousseau is op 3 Februarie 1926 op Roodepoort gebore as die oudste van drie kinders, twee dogters (haar suster Thea is vier jaar jonger as sy) en ’n broer, Danie. Danie is tien jaar jonger as sy en sterf enkele maande voor sy 22ste verjaarsdag in ’n vliegtuigongeluk. Sy word groot in Roodepoort en Krugersdorp. Haar hoërskooljare bring sy in Krugersdorp in die koshuis van die Hoërskool Monument deur en matrikuleer ook hier. Sy studeer verder aan die Universiteit Stellenbosch, waar sy die B.A.-graad behaal met Duits en Afrikaans-Nederlands as hoofvakke. Hier dien sy op die redaksie van Die Stellenbosse Student. Ná afloop van haar universiteitsloopbaan help sy F.E.J. Malherbe met die redaksie van Ons Eie Boek. Vanaf 1948 tot 1952 is sy op Stellenbosch as tegniese assistent verbonde aan die Woordeboek van die Afrikaanse Taal en doen vir ’n ruk vryskutwerk.


John Robert "Joe" Cocker, OBE (20 Mei 1944 – 22 Desember 2014) was 'n Engelse rock- en blues-sanger. Hy raak in die 1960's bekend vir sy growwe stem, spastiese bewegings op verhoog en dekking van gewilde treffers, veral dié van die Beatles. Met die Beatles se "With a Little Help from My Friends" bereik hy die nommer een posisie op die VK-treffersparade. Dié weergawe is as temalied vir die TV-reeks, The Wonder Years gebruik. Sy vertolking van Billy Preston se "You Are So Beautiful" in 1975 het die nommer vyf posisie in die VSA behaal. Cocker het verskeie toekennings ontvang, onder andere 'n Grammy in 1983 vir sy treffer "Up Where We Belong" ('n duet met Jennifer Warnes). In 2008 is hy by Buckingham-paleis met die Orde van die Britse Ryk (OBE) vir sy musikale dienste bekroon. With a Little Help from My Friends (1969) Joe Cocker! (1969) Mad Dogs & Englishmen (1970) Cocker Happy (1971) Double Cocker Power (1972) Joe Cocker: Something to Say (ook bekend as Joe Cocker) (1972)


Joseph Jacobus Bosman (1895–1952) was 'n Suid-Afrikaanse bankier en stigter van Volkskas. Bosman is op 23 Januarie 1895 Rustenburg gebore. Teen die einde van die Tweede Vryheidsoorlog was hy saam met sy ma en twee ouer broers in die Potchefstroomse konsentrasiekamp. Op negentienjarige ouderdom aanvaar hy 'n betrekking in Johannesburg, waar hy by 'n handelsonderneming van assistent-boekhouer tot rekenmeester vorder. Later het hy by 'n rekenmeesters- en ouditeursmaatskappy gewerk, waar hy ondervinding van die administrasie van maatskappye opgedoen het. Die gedagte om 'n eie Afrikaanse bank te stig, het in 1921 by hom ontstaan. Hierdie gedagte het gaandeweg gestalte gekry en in 1934 word Volkskas Ko-op Bpk, met Bosman as die hoofbestuurder, gestig. Die bank het later tot een van die belangrikste instellings in Suid-Afrika ontwikkel. Bosman is op 29 Junie 1952 in Pretoria oorlede. Ensiklopedie van Suidelike Afrika, Eric Rosenthal, 1967. Wallis, F. (2000). Nuusdagboek: feite en fratse oor 1000 jaar, Kaapstad: Human & Rousseau Swart, M.J., et al. (eds)(1980). Afrikaanse Kultuuralmanak, Aucklandpark: Federasie van Afrikaanse Kultuurvereniginge.


Ontsteking of inflammasie is die eerste reaksie van die immuunstelsel op 'n infeksie of irritasie. Die betrokke orgaan word eers rooi, waarna dit warm raak, dan opswel, en seer raak. Uiteindelik sal dit ophou funksioneer. Die eerste vier van hierdie reaksies is reeds sedert antieke tye bekend. Aulus Cornelius Celsus het dit eerste beskryf. Die laaste een is in 1858 deur Rudolf Virchow bygevoeg. Inflammasie kan ook verantwoordelik wees vir (of teenwoordig wees by) velsiektes soos psoriase, gewrigspyne, artritis, ens. Haardontsteking verwys na 'n slepende ontsteking êrens in die liggaam waaruit 'n algemene infeksie of die besmetting van 'n verafgeleë orgaan kan ontstaan.[verwysing benodig] 'n Voorbeeld hiervan is chroniese mangelontsteking. Vogel, Wolfgang H.; Berke, Andreas (2009). Brief History of Vision and Ocular Medicine. Kugler Publications. p. 97. ISBN 90-6299-220-X. Cotran; Kumar, Collins (1998). Robbins Pathologic Basis of Disease. Philadelphia: W.B Saunders Company. ISBN 0-7216-7335-X. Wikimedia Commons het meer media in die kategorie Ontsteking (geneeskunde). Hierdie artikel is ’n saadjie. Voel vry om Wikipedia te help deur dit uit te brei.


Irritasie in biologie is 'n staat van inflammasie of pynlike reaksie teen 'n allergie of beskadiging van selle. Die vel en oë kan byvoorbeeld rooi word. Die stimulus (of agent) wat die toestand veroorsaak word 'n irritant genoem. Mense dink tipies aan irritante as chemiese middels (soos fenol), maar dit kan ook meganies of termies (hitte) van aard wees, en selfs deur straling (ioniserende straling of ultraviolet lig) veroorsaak word. Chroniese irritasie is 'n mediese term wat beteken dat die toestand al vir 'n rukkie teenwoordig is. Daar is verskeie toestande wat chroniese irritasie veroorsaak, die meeste behels die vel, vagina, oë en longe. In nie-kliniese omstandighede kan die term irritasie ook gebruik word om na 'n lastige fisiese of sielkundige pyn of ongemak te verwys. Hierdie artikel is ’n saadjie. Voel vry om Wikipedia te help deur dit uit te brei.


Kilnerpark is 'n voorstad in die ooste van Pretoria, Suid-Afrika. "Subplek Kilnerpark". Sensus 2011. Hierdie artikel omtrent 'n plek in Pretoria en omgewing is slegs ’n saadjie. Jy kan Wikipedia help deur dit uit te brei.


Môregloed is 'n voorstad in die ooste van Pretoria se sogenaamde Moot, die vallei wat van oos na wes loop tussen die middestad in die suide en Magaliesberg in die noorde. Môregloed word begrens deur Waverley in die noorde (waar Collinslaan die grens vorm) en ooste, die nywerheidsgebied Koedoespoort in die suide en Villieria in die weste, waar Cordonialaan die grens tussen Villieria en Môregloed vorm. Die voormalige Afrikaanse Hoërskool Staatspresident C.R. Swart is in die voorstad se noordoostelike uithoek geleë. "Subplek Môregloed". Sensus 2011. Hierdie artikel omtrent 'n plek in Pretoria en omgewing is slegs ’n saadjie. Jy kan Wikipedia help deur dit uit te brei.


Die Gereformeerde kerk Kathu is ’n gemeente van die Gereformeerde Kerke in Suid-Afrika. Einde 2014 was dit met 232 belydende en 79 dooplidmate die vierde grootste van die 18 gemeentes in die Klassis Griekwaland-Wes, waar die gemiddelde getal belydende lidmate per gemeente toe 108 was. Teen 2019 was Kathu die derde grootste gemeente nadat Kimberley teruggesak het van die grootste tot die vierde grootste gemeente. Yskor het in 1952 met die ontginning ystererts begin en in dieselfde jaar is bouwerk aan die dorpie Sishen begin. Op 12 Oktober 1968 het die wyk Sishen van die Gereformeerde kerk Olifantshoek afgestig. Aanvanklik is eredienste in die linkersysaal van die klubsaal op Sishen gehou waar ds. J.S. du Plooy van Olifantshoek (41 km van Sishen af geleë) elke derde Sondag twee eredienste gehou het. Destyds was hier sowat 102 belydende en 69 dooplidmate. Bouwerk aan die eerste kerk was ’n spanpoging. Jan en Truia Kotze het die hoeksteen gelê, terwyl Drienie Bester die kerk oopgesluit het. In 1974 is die eerste huise op die nuwe dorp Kathu gebou en algaande het die lidmate begin oorskuif daarheen. Die pastorie daar is ontwerp deur ds.


Die Qin-dinastie (Chinees: 朝, Qín Cháo; 221-206 v.C.) was die eerste keiserlike dinastie van China en het van 221 tot 206 v.C. bestaan. Die dinastie is gestig ná die verowering van ses ander state deur die staat Qin; die stigter was Qin Shi Huang, die eerste keiser van ’n verenigde China. Die staat Qin se naam kom van sy hartland, in die hedendaagse Gansu en Shaanxi. Die krag van die staat is in ’n groot mate verhoog deur legalistiese hervormings in die 4de eeu v.C.. Die Qin het in die middel en laat 3de eeu v.C. ’n reeks vinnige verowerings geloods om eers die magtelose Zhou-dinastie en eindelik nog ander strydende state oor te neem. So het hulle die hele China verenig. Tydens sy bewind oor China het die Qin probeer om ’n keiserlike staat te verenig deur ’n hoogs gestruktureerde politieke mag en ’n stabiele ekonomie wat ’n groot weermag kon onderhou. Die sentrale regering het die rol van die aristokrate en grondeienaars verklein en regstreekse administratiewe beheer oor die boere, die grootste deel van die bevolking, uitgeoefen.


Herfs is een van die vier seisoene waarin die jaar opgedeel word. Herfs volg na die somer en kom voor die winter. Gedurende die herfs word die dae korter en die nagte langer (dit word vroeër donker). Meteorologies gesproke val die maande Maart, April en Mei in die herfs (Suidelike Halfrond). Terwyl dit herfs in die Suidelike Halfrond is, is dit lente in die Noordelike Halfrond. Astronomies gesproke begin die herfs egter met die herfsnagewening. In die Suidelike Halfrond vind die herfsnagewening gewoonlik op 20 Maart plaas. In die Noordelike Halfrond vind dit gewoonlik op 21 September plaas. In die herfs begin bladwisselende plante se blare verkleur en word dit afgegooi. Diere wat in die winter hiberneer begin al hoe meer voedsel inneem om hul liggame met die oorwinteringsproses te help. Voëls begin meer en meer in groepe byeenkom en migreer in groot swerms na warmer dele van die wêreld. Wikimedia Commons het meer media in die kategorie Herfs. Wikiwoordeboek het 'n inskrywing vir herfs. Hierdie artikel is ’n saadjie. Voel vry om Wikipedia te help deur dit uit te brei.


Die 2015 Formule Een Meksikaanse Grand Prix het op 1 November 2015 op die Autódromo Hermanos Rodríguez in Meksikostad, Meksiko plaasgevind. Dit was die sewentiende wedren van die kampioenskapseisoen en die eerste keer sedert 1992 wat dit in Meksiko gehou is. Die ren is deur Nico Rosberg in sy Mercedes gewen.


Die NG gemeente Stellenbosch-Sentraal is die tweede jongste van die vyf gemeente van die Nederduitse Gereformeerde Kerk op Stellenbosch. Ná ds. D.S. Botha (1904–'27) se koms, het die gemeente en gemeenskap van Stellenbosch ingrypend verander. Die probleme wat oor die hoof gesien is tydens die laaste 10 jaar van ds. J.H. Neethling se bediening (1858–'04), kon nie langer uitgestel word nie. Die Engelse dienste, die bruin lidmate, die groot getal lidmate en die studentebearbeiding het dringend aandag vereis. Op sy beskeie manier het ds. Botha oplossings vir al dié probleme probeer vind. Skaars twee maande ná sy koms is die NG sendinggemeente gestig. Die maand daarna is die Engelse dienste afgeskaf en vervang deur Hollandse dienste. Die kerkraad het besef ds. Botha kon nie alleen die groeiende getal studente en die groot gemeente bedien nie. Teen 1907 het hulle begin dink aan ’n hulpleraar of ’n tweede predikant. Nog drie jaar is gewik en geweeg voor eindelik besluit is om ’n hulpprediker aan te stel. Die kerkraad het die probleem van die groot gemeente met al sy studente probeer oplos deur twee hulppredikers aan te stel: een om ds.


Die GR-familie is 'n reeks van V6-suierenjins wat deur die Toyota Motorkorporasie gebou word. Die GR-reeksenjin het 'n 60° gegote aluminiumblok en aluminium DBNA-silinderkoppe. Hierdie enjinreeks beskik oor 4 kleppe per silinder, getemperde staal suierstange, eenstuk-gegote nokaste en 'n gegote aluminium onderste inlaatspruitstuk. Sommige variante gebruik multi-port brandstofstofinspuiting, sommige het D4 direkte inspuiting, en nog ander het 'n kombinasie van die twee of D4-S. Die GR-reeks vervang die vorige MZ-V6 en JZ-inlynsessilinderenjin. Hierdie artikel is ’n saadjie. Voel vry om Wikipedia te help deur dit uit te brei.


Ds. Petrus Hulsenaar (of Hulsenaer) (Kampen, Overijssel, 1639 – Kaapstad, 16 Desember 1677) was die sesde predikant wat in diens van die Nederduitse Gereformeerde Kerk in Suid-Afrika getree het. Min is oor sy kinderjare of bediening in Nederland bekend buiten dat hy op 27 Mei as student aan die Universiteit van Leiden ingeskryf het. Op 24 Februarie 1676 het hy met die skip Silversteyn aan die Kaap gekom en op 21 Maart die dienswerk van ds. Rudolphus Meerlandt in die NG gemeente Kaapstad oorgeneem. Hier het hy gearbei tot in Desember 1677 toe hy ná ’n siekte van 14 dae oorlede is. In die Dagregister is sy afsterwe op 16 Desember as volg vermeld: "Onze Bedienaar des Goddelyken Woords, Domine Petrus Hulsenaer, omtrent 14 dagen onpasselyk en ziek geweest, is in den gepasseerden nacht, tussen 12 en 1 ure, dezer wereld overleden, tot ons groot leedwezen, maar bysonderlyk, tot deszelfs nagelatene weduwe; zijnde sijn E. geweest een Leeraar van een modest humeur, burgerlijke omgang en een Christelijk leven, aan den welken de Kaapsche Gemeente al veel heeft komen te verliezen.


Ray Alexander Simons (née Alexandrowich; 1913–2004) was 'n Suid-Afrikaanse aktivis, feminis en sosialis wat 'n beduidende rol in die organisering van swart vakbonde gespeel het. Die ANC het die Isithwalandwe-prys in 2004 aan haar toegeken vir haar bydrae tot die vryheidstryd. Rachel Esther Alexandrovich is op 12 Januarie 1913 in Letland gebore. Sy kom op 6 November 1929 as 15-jarige Joodse vlugteling in Suid-Afrika aan. Vyf dae later sluit sy by die Kommunistiese Party aan. In 1937 trou sy met Eli Weinberg, maar hulle skei en sy trou in 1941 met prof. Jack Simons, 'n toegewyde kommunis en dosent in Afrika Studies. Sy was verbind tot die opheffing van vroue en was 'n medestigter van die Federasie van Suid-Afrikaanse Vroue (FEDSAW) in 1954 (saam met Helen Joseph, Lilian Ngoyi en Florence Mkhize). Sy het ook met die opstel van die Vrouemanifes, wat later in die Vryheidsmanifes opgeneem is, gehelp. Simons word in 1952 deur die destydse regering ingeperk en wyk in 1965 na Zambië uit. In 1969 word sy en haar man (as die eerste blankes) genader om by die ANC aan te sluit.


Die mirt (Myrtus communis) is n plant uit die famile Myrtaceae. Dis 'n diggroeinde immergroen bossie wat op droë en sonnige plekke in die Mediterreense gebied voorkom. Die takke en blomme het 'n aromatiese reuk en word by Joodse feeste gebruik. By die Grieke was die plant gewyd aan Afrodite en kranse van mirt is gebruik by die Olimpiese Spele. Maidenhair Het Nederlandsche tuinbouwblad, 1892, bls 391 Wikimedia Commons het meer media in die kategorie Mirt. Wikispecies het meer inligting verwant aan Mirt


Die Gereformeerde kerk Potgietersrus is die oudste gemeente van die GKSA op die dorp Mokopane in Limpopo en die derde oudste van die 25 gemeentes in die Klassis Limpopo. Einde 2015 het Potgietersrus 268 belydende en 78 dooplidmate gehad vir ’n sieletal van 346. Op die Gereformeerde kerk Waterberg (gestig in 1859 op Nylstroom) se kerkraadsvergadering van 23 Desember 1923 is besluit om aan te beveel dat die gemeente in twee gesny word ingevolge die toe nuwe grense van die distrikte Waterberg en Potgietersrus. So sou daar ook ’n gemeente op Potgietersrus tot stand kom, maar albei gemeentes sou nog deur ’n enkele predikant bedien word. Die voorneme was dat Waterberg sowel as Potgietersrus elkeen sy eie, doelmatige kerk sou oprig. Op ’n gemeentevergadering op 27 April 1927 is toe besluit om van Waterberg af te stig. Nadat die Klassis toestemming verleen het, het die kerkraad op sy vergadering op 19 Januarie 1928 besluit die afstigting sou plaasvind tydens die Nagmaalnaweek van 3 en 4 Maart 1928 en dat die nuwe gemeente se naam Piet Potgietersrus sou wees, soos die plaaslike moedergemeente van die NG Kerk trouens vandag (2016) nog bekendstaan, net vas geskryf.


'n Taalfossiel is 'n verouderde woord of geykte uitdrukking wat in 'n bepaalde verband geïsoleer geraak het en sodoende in versteende vorm in die taal bly voortleef. Hulle ondergaan dus nie die gebruiklike veranderinge waaraan ander woorde in die taal onderhewig is nie. Taalfossiele is dus argaïsmes wat in sekere vasgestelde vorme nog dikwels in die omgangstaal voorkom, alhoewel hulle nie meer in hul vroeëre algemene wyse gebruik word nie. Taalfossiele ontsluit dikwels ou grammatiese naamvalle wat uit die moderne taal verdwyn het. In Afrikaans byvoorbeeld, het die naamvalsvorme grootliks verdwyn, maar hulle oorblyfsels is nog steeds in sekere taalfossiele te bespeur. So byvoorbeeld is in die geykte uitdrukking, 'n Steen des aanstoots ('n ernstige hindernis of 'n hinderlike persoon) die woord des die genitiewe (oftewel besitlike) naamval van die Nederlandse woord de (wat in Afrikaans die geword het en geen genitiewe verbuiging het nie). Nog voorbeelde van ou genitiewe naamvalle is sweet des aanskyns, desnoods, snags en smorens asook die ou verdelingsgenitiewe iets goeds, wat wonders, niks lekkers en iets moois.


Die Gereformeerde kerk Pretoria-Sunnyside was van 1958 tot 2003 ’n gemeente van die Gereformeerde Kerke in Suid-Afrika in die Klassis Suidelike Pretoria, een van vier klassisse (ringe) van dié kerkverband in Suid-Afrika se administratiewe hoofstad. Die gemeente het die voorstede Groenkloof, Lukasrand, Muckleneuk, gedeeltes van Sunnyside, Arcadia en Bryntirion omsluit. In die laaste jaar van sy bestaan het die dooplidmate 55 getel en die belydende lidmate 312. Einde 1997, toe Pretoria-Sunnyside deel was van die Klassis Pretoria-Sentraal, was daar 67 doop- en 444 belydende lidmate. Die laaste predikant was ds. P.W. Kurpershoek. Die Klassis Pretoria het in 1958 goedkeuring verleen vir die afstigting van die gemeente Pretoria-Sunnyside van Pretoria-Oos. Dit was destyds die enigste klassis in Pretoria en het uit 12 kerke bestaan. Pretoria-Oos het einde 1957 860 belydende lidmate en 325 dooplidmate gehad, die grootste gemeente in die klassis. Die afstigting van Pretoria-Sunnyside was nodig vanweë die groot groei in dié deel van Pretoria waar Sunnyside destyds ontwikkel het in ’n digbevolkte woonstelgebied. So het Pretoria-Sunnyside met nagenoeg 250 belydende en 125 dooplidmate afgestig en die moedergemeente gelaat met onderskeidelik 596 en 191.


Die Gereformeerde kerk Randburg-Oos was ’n kortstondige gemeente van die Gereformeerde Kerke in Suid-Afrika wat in 1976 van Randburg afgestig het, maar op 13 April 2003 ontbind het om weer deel van die moedergemeente te word. Dit was nadat Johannesburg-Melville aan die einde van die vorige jaar by Randburg-Oos ingelyf is. Die gemeente is in Mei 1976 afgestig, maar die band tussen moeder en dogter het altyd heg gebly, want in die hele 27 jaar lange bestaan van Randburg-Oos het dié gemeente altyd gebruik gemaak van Randburg se kerkgebou op die hoek van Main- en Hilltopstraat, Bordeaux. Die gemeentes se bedieningsgebied was groot en het met die afstigting van Randburg-Oos snelontwikkelende stadsgebiede soos Sandton, Blairgowrie, Ferndale en Witkoppen ingesluit. Die twee gemeentes het in Januarie 1997 hul gesamentlike eiendom verkoop en tydelik in ’n skoolgebou bymekaargekom. In Augustus daardie jaar het hulle saam die nuwe gemeentesentrum in Derdeweg, Northwold, betrek. Vyf jaar voor die gemeentes een geword het, het Randburg-Oos 322 belydende lidmate en 63 dooplidmate gehad en Randburg onderskeidelik 496 en 140, oftewel gesamentlik 818 en 203.


Die Sentrale Volksmonumentekomitee (SVK) was 'n komitee wat op 4 April 1931 in Bloemfontein op die been gebring is. Sy hoofdoel was om 'n nasionale gedenkteken vir die Voortrekker-eeufees in 1938 op te rig en hom vir die oprigting van ander volksmonumente te beywer. Die komitee was vir die oprigting van verskeie monumente in Suid-Afrika verantwoordelik, onder meer die Voortrekkermonument in Pretoria en die Bloedriviermonument naby Newcastle. Die SVK se eerste taak was die oprigting van die Voortrekkermonument in Pretoria. Die hoogtepunte van sy werksaamhede was: die onthulling van die Bloedriviermonument (16 Desember 1947), die inwyding van die Voortrekkermonument in Pretoria (16 Desember 1949), die onthulling van die Voortrekkermonument in Pietermaritzburg (6 April 1962) en die onthulling van die Voortrekkermonument by Winburg (10 Oktober 1968). Die SVK het op 21 November 1968 ontbind. Ferreira, O.J.O., Die geskiedenis van die Sentrale Volksmonumentekomitee, Universiteit van Pretoria, 2012. Vandag in die ou dae Geargiveer 19 November 2015 op Wayback Machine, Beeld, 21 November 1991 Hierdie artikel is ’n saadjie. Voel vry om Wikipedia te help deur dit uit te brei.


Tiyani is 'n nedersetting geleë op die oewer van die Middel-Letabadam in die Hlanganani-Distrik van die voormalige Gazankulu tuisland. Dit vorm tans deel van die Makhado Plaaslike Munisipaliteit in die Vhembe-distriksmunisipaliteit van die Limpopoprovinsie van Suid-Afrika. Lys van dorpe in Suid-Afrika "Hoofplek Tiyani". Sensus 2011.


Lwamondo is 'n nedersetting in die Thulamela Plaaslike Munisipaliteit van Vhembe-distriksmunisipaliteit in die Limpopoprovinsie van Suid-Afrika. Lys van dorpe in Suid-Afrika "Hoofplek Lwamondo". Sensus 2011.


Die Gereformeerde kerk Brackenhurst was ’n gemeente van die Gereformeerde Kerke van Suid-Afrika in die suide van die Randse dorp Alberton. Dit het op 24 Augustus 1996 ophou bestaan ná samesmelting met Eikenhof (1946) om Brackenhof te vorm. Die behoefte aan ’n derde Gereformeerde kerk op Alberton is aan die begin van die 1980's gevoel. In Mei 1982 het Brackenhurst van Alberton-Wes (1966) afgestig nadat die moedergemeente Alberton reeds in 1939 as die sewende gemeente aan die Oos-Rand gestig is. Die nuwe gemeente Brackenhurst het eers kerk gehou in die saal van die Laerskool Willem Cruywagen (later herdoop tot die Laerskool Orion), terwyl die kerkraad onderhandel het oor ’n geskikte terrein vir die oprigting van ’n kerkgebou. Bouwerk aan die siersteenkerk het in die tweede helfte van 1983 begin. Die argitek was Albert Monteith en die bouaannemer Capital Civil Building Constructors. Die totale boukoste het sowat R450 000 beloop. Die hoeksteen is op 18 Maart 1984 gelê en van 16 tot 18 November 1984 is die kerkgebou feestelik in gebruik geneem. Dié siersteengebou is veeldoelig ontwerp, want die kerkruimte en -kantoor, saalkompleks en kombuisgeriewe is alles onder een dak.


Die Gereformeerde kerk Germiston was die oudste gemeente van die Gereformeerde Kerke van Suid-Afrika aan die Oos-Rand en die tweede oudste aan die Witwatersrand, naas Krugersdorp (1896). Johannesburg is ook in 1896 gestig, maar bestaan nie meer nie. Germiston het op 30 Junie 2019 ontbind. Die Gereformeerde kerk Germiston is op 12 Mei 1905 gestig. Eers het lidmate byeengekom in ’n gebou met ’n sinkdak wat in 1909 in Middelstraat teen ’n koste van £400 opgerig is. Dié gebou is tot 1933 gebruik, maar het mettertyd te klein geword. Blykbaar het geen foto daarvan behoue gebly nie. Vroeg in die dertigerjare het die kerkraad drie standplase in Joubert- en Scottstraat met ’n woning daarop aangekoop. Dié huis is in ’n pastorie omskep. Intussen het bouwerk begin aan die kerk, wat in 1933 voltooi is. Die argitek was Pieter Dykstra, 'n lidmaat van die Gereformeerde Kerk wat vir talle Dopperkerke verantwoordelik was. In die 1950's het die kerkraad ’n saal langs die tweede kerk gebou en dit die Postma-saal genoem.


Die Gereformeerde kerk Usakos was ’n gemeente van die Gereformeerde Kerk in Suidwes-Afrika. Van sy stigting op 14 November 1953, as die negende gemeente van die Gereformeerde Kerk in Suidwes-Afrika, tot die afstigting van Walvisbaai in 1956 het dié kortstondige gemeente bekendgestaan as Usakos-Walvisbaai. Einde 1958 het Usakos net 55 belydende lidmate gehad en Walvisbaai 27, maar twee jaar later het Usakos ontbind en Walvisbaai bly voortbestaan. Usakos was dekades lank die middelpunt van die spoorweë in SWA met al die meganiese werkswinkels ens. daar. Dus was daar 'n behoefte aan 'n selfstandige gemeente. Kort ná die gemeente se stigting is die spoorweë se aktiwiteite geskuif na Walvisbaai en Windhoek, wat die gemeente laat doodloop het. Sedert die stigting van Okahandja in 1978 was Usakos ’n deel van dié gemeente, tesame met Omaruru en Karibib, waar van 1972 tot 1982 die gemeente Erongo bestaan het. In 2014 is Usakos se sowat 20 lidmate deel van die Gereformeerde kerk Hentiesbaai. Van der Merwe, dr. Daniël Charl Stephanus, 1950–1957 (in kombinasie met Windhoek) Van der Walt, Marthinus Wessel, 1955–1958 (in kombinasie met Otjiwarongo) Van Dalsen, Hubrecht Anthonie, 1959–1960 (in kombinasie met Vanjaarsveld en Walvisbaai) (af)


Die Gereformeerde kerk Kamanjab was ’n gemeente van die Gereformeerde Kerk in Suidwes-Afrika met sy middelpunt op die dorpie Kamanjab in die afgeleë noordweste van dié mandaatgebied. Buiten dat die gemeente in 1969 gestig is en in 1977 ontbind het, maak die beskikbare bronne net melding daarvan dat dit deur die predikant van Outjo bedien is. Kamanjab het blykbaar ontstaan met die verdeling van die Gereformeerde kerk Outjo-Wes (in 1955 gestig as Vanjaarsveld) in Biermanskool en Kamanjab. Putter, Christiaan Johannes Jacobus, 1970–1977 (in kombinasie met Outjo en Outjo-Wes) (af) Harris, C.T., Noëth, J.G., Sarkady, N.G., Schutte, F.M. en Van Tonder, J.M. 2010. Van seringboom tot kerkgebou: die argitektoniese erfenis van die Gereformeerde Kerke. Potchefstroom: Aministratiewe Buro. (af) Vogel, Willem (red.). 2014. Die Almanak van die Gereformeerde Kerke in Suid-Afrika vir die jaar 2015. Potchefstroom: Administratiewe Buro. (af) Kerkgebou staan al 61 jaar, Republikein, 15 April 2010. URL besoek op 29 November 2015.


'n Simptoom is 'n kenmerk of klagte wat met 'n bepaalde siekte geassosieer word. Die beskrywing van simptome is belangrik om 'n korrekte diagnose te kan maak. Voorbeelde van simptome sluit in: hoes, koors, inflammasie, keelpyn, spierpyn en koppyn. Simptome kan akuut (kort van duur) of chronies (lang van duur — maande tot jare) wees. Seker siektes kan net simptomaties behandel word, wat die aandoening meer draaglik vir die pasiënt maak. Voorbeelde van diagnose na gelang van die simptome: Pyn en rooi velkleur is simptome van velbrand. Braking en diarree is simptome van cholera. Pyn in die bors en sianose (blou kleur van die vel) is simptome van hartsiektes. Hoofpyn en naarheid is simptome van griep. Hierdie artikel is ’n saadjie. Voel vry om Wikipedia te help deur dit uit te brei.


Wesel kan na een van die volgende verwys: Wesel, klein diertjie. Wesel, 'n stad in Duitsland naby die Nederlandse grens. Kreis Wesel, 'n distrik (Landkreis) in die noordweste van die Duitse deelstaat Noordryn-Wesfale.


Die Gereformeerde kerk Kempton Park-Mooifontein is die jongste van die drie gemeentes van die Gereformeerde Kerke in Suid-Afrika in die Oos-Randse stad Kempton Park. ’n Groep wyke het op 27 Februarie 1976 van die Kempton Park-Noord afgestig, wat op sy beurt in 1966 van die Kempton Park afgestig het. Dit was destyds ’n besonder groot gemeente en skoolsale was te klein om al die kerkgangers tydens eredienste te huisves. Dadelik het die kerkraad aan die werk gespring om ’n eie kerkgebou op te rig terwyl die gemeente intussen nog Kempton Park-Noord se kerk gebruik het. Victor Pieterson is as argitek aangestel en Jurgens Bouers (heel gepas) as bouaannemer. Die eerste slote is op ’n landbouhoewe gegrawe en op 7 April 1979 het ds. C.J. van Vuuren die gedenksteen onthul. ’n Lidmaat het ’n hek met ’n sewekandelaarpatroon vir die ingang na die perseel gemaak, maar dis skaars ’n jaar later gesteel en nie vervang nie. Die voltooide kerk is plegtig ingewy op 12 Januarie 1980.


Die Gereformeerde kerk Edenvale is ’n gemeente van die Gereformeerde Kerke in Suid-Afrika met sy middelpunt in die voorstad Edenvale, Gauteng, hoewel dit ook gebiede soos Bedfordview, Dowerglen, Elandsfontein, Lyndhurst, Modderfontein en Sandringham insluit. Edenvale is in Mei 1953 uit wyke van die moedergemeente Primrose (1946) afgestig as die twaalfde Gereformeerde kerk aan die Oos-Rand. Dienste is reeds in 1949 in die omgewing gehou en twee eenderse sale is in sowel Edenvale as Primrose gebou. Albei sale is op 9 Augustus 1952 ingewy, nege maande voor die gemeente se stigting. Gou was dit te klein om al die kerkgangers soggens te huisves; daarom moes die kerk ’n skoolsaal gebruik vir die oggenderediens. Begin 1976 is ’n moderne kerkgebou in gebruik geneem. Dié gebou het geen vensters nie om die geraas van die nabygeleë snelweë uit te skakel. Lugreëling sorg vir vars lug in die gebou. In die eeufeesjaar van die Gereformeerde Kerk het Edenvale 165 belydende lidmate gehad en Primrose 518. Einde 2001 was dit onderskeidelik 197 en 210, maar einde 2014 het Edenvale teruggesak tot 161 belydende lidmate en Primrose tot net 59.


Die Gereformeerde kerk Benoni-Noord was die tweede gemeente van die Gereformeerde Kerke in Suid-Afrika (GKSA) in die Oos-Randse stad Benoni, maar is in 2009 by die moedergemeente Benoni ingelyf. Die gemeente Benoni-Noord is op 30 November 1968 van Benoni afgestig. Aanvanklik het die gemeente kerk gehou in die skoolsaal van die Laerskool Rynfield. In April 1969 het die kerkraad met die stadsraad begin onderhandel vir ’n stuk grond tussen Struben- en Sarel Cilliersstraat. Eers ná ses jaar is die grond aan die gemeente afgestaan en is die argitek J. van der Ham van Pretoria gevra om ’n plan op te stel. Die kerkraad het hom opdrag gegee om eenvoud in gedagte te hou. B. du Toit is as bouaannemer aangestel en die koste beloop eindelik R146 000. Die eerste predikant, ds. G.H.J. Kruger, het die hoeksteen op 23 Oktober 1976 gelê en op 16 April 1977 is die gebou in gebruik geneem. In die begin het die gemeente ’n Ahlhorn-orrel gebruik, maar dit is in 1990 vervang deur ’n twee-manuaal-pyporrel. ’n Groot loodglasvenster is in die oostelike muur langs die orrel aangebring.


Eseldrift is 'n nedersetting in Mogalakwena Plaaslike Munisipaliteit, Waterberg-distriksmunisipaliteit in die Limpopoprovinsie, Suid-Afrika Lys van dorpe in Suid-Afrika Subplek Eseldrift Sensus 2001 Hierdie Limpopoprovinsie-verwante artikel is 'n saadjie. U kan ons wikipedia help deur dit uit te brei.


Die Gereformeerde kerk Bergbron is ’n gemeente van die Gereformeerde Kerke in Suid-Afrika, deels in Roodepoort en deels in Johannesburg, wat in 1998 ontstaan het toe die gemeente Delarey se naam verander het nadat Johannesburg-Wes die Gereformeerde kerk Delarey ingelyf is. Die westelike wyke van die Gereformeerde kerk Johannesburg-Wes het op 15 November 1942 afgestig om die gemeente Delarey te vorm. Dié gemeente was deels in die verre weste van die stad Johannesburg en in die ooste van Roodepoort geleë. Die enigste beskikbare bron oor die stigting van dié gemeente gee twee verskillende weergawes van die verdere verloop van Delarey se geskiedenis. Volgens een beskrywing het die Gereformeerde kerk Roodepoort op presies dieselfde dag van die Gereformeerde kerk Krugersdorp afgestig, maar elders word vermeld die oostelike wyke van Krugersdorp het eers in Mei 1943 afgestig en saam met Delarey die Gereformeerde kerk Florida geword. Op 31 Oktober 1954 het die ou Delarey-wyke opnuut afgestig en van toe tot 1998 sou dié gemeente bekendstaan as Delarey. Die Gereformeerde kerk Roodepoort is in 1957 herstig toe dit van Florida afstig, maar laasgenoemde is in 2003 en eersgenoemde in 2012 by die Gereformeerde kerk Ontdekkers ingelyf.


Motal (Belarussies: Моталь, Russies: Мотоль, Pools: Motol, Jiddisj: מאָטעלע) is 'n dorp in die Iwanawa-distrik van die Brest-oblast, ongeveer 30 kilometer wes van die stad Pinsk langs die Yaselda-rivier in Belarus. Israel se eerste president, Chaim Weizmann, is hier gebore. Hierdie artikel is ’n saadjie. Voel vry om Wikipedia te help deur dit uit te brei.


Die Gereformeerde kerk Estcourt was ’n gemeente van die Gereformeerde Kerke in Suid-Afrika op die dorp Estcourt in KwaZulu-Natal, maar dit het ook die dorpe Mooirivier, Weenen en Winterton ingesluit. Die kerkgebou waarin die gemeente Estcourt tot in 2010 aanbid het, toe hy ontbind en die handjie vol oorblywende lidmate by Ladysmith ingeskakel het, se geskiedenis is veel ouer as dié van die gemeente self omdat dit verband hou met die NG gemeente Weenen, wat op 12 September 1859 gestig is. In 1923 het die NG gemeente besluit om ’n wyk op Estcourt te vorm. Einde 1926 het die boukommissie ’n erf in Philipstraat vir £156 gekoop. Volgens Van seringboom tot kerkgebou het ds. A.M. Murray (Weenen se NG predikant van 1891 tot 1927, sy enigste gemeente) die hoeksteen op 5 Junie 1929 gelê. Dié gebou in die styl van ’n saalkerkie is op 2 Augustus 1929 in gebruik geneem. Ons gemeentelike feesalbum sê egter ds. A.M. Meiring het die hoeksteen op 21 Mei 1929 gelê, wat hoogs onwaarskynlik is omdat hy toe nog ’n 23-jarige student was.


Die Gereformeerde kerk Durban-Noord is ’n gemeente van die Gereformeerde Kerke in Suid-Afrika (GKSA) in die grootste stad in KwaZulu-Natal, Durban, maar die gemeentegrense sluit ook die gebied van Umhlanga af noordwaarts tot by Stanger in. Ds. J. Venter het op 23 November 1952 ’n erediens in ’n kerkgebou by Montpellierweg (nou Sandile Thusiweg) 112, Berea, gehou. By hierdie geleentheid is die nuwe Gereformeerde kerk Noord-Durban afgestig van die Gereformeerde kerk Durban, die tweede en voorlaaste afstigting in dié oorwegende Engelse hawestad. Later (omstreeks 1983) het die naam Durban-Noord geword. In 1968 het ook nog Durban-Wes aan die beurt gekom, maar nadat Pinetown se afstigting in 1986 dié gemeente blykbaar sodanig verswak het dat dit nie selfstandig kon voortbestaan nie, het dit in 1990 ontbind en met leraar en al oorgegaan na Durban. ’n Tweede kerk in Durban het nodig geword omdat die enkele leraar van Durban, ds. P.J. de Klerk, die hele Natalse kusgebied met amper 600 belydende lidmate moes bedien. Onder ds. E.J.G. Norval se leiding is besluit om ’n kerkgebou op te rig.


Die Gereformeerde kerk Empangeni is, soos die naam aandui, ’n gemeente van die Gereformeerde Kerke in Suid-Afrika op die KwaZulu-Natalse dorp Empangeni, maar dit sluit ook omliggende dorpe soos Mtubatuba, Eshowe, Melmoth, Richardsbaai en St. Lucia in. ’n Klein groepie lidmate in Zoeloeland het met visie en die ywer om dit ’n werklikheid te maak reeds in 1950 ’n erf op Empangeni gekoop met die oog daarop om later ’n kerkgebou op te rig. Met die afstigting van die Gereformeerde kerk Empangeni van Noord-Durban in 1958, het die lidmate dadelik ’n boukommissie in die lewe geroep. Nadat verskeie planne oorweeg is, het die kommissie besef hulle sou vir eers met net ’n saal tevrede moes wees. In 1968 is die argitek Carl Mouton, van die firma Boogertman, Brink & Mouton, se dienste bekom. Hy het ’n ontwerp voorgelê wat dit moontlik sou maak om die saal, konsistorie en toilette te bekostig en boonop ’n deel van die kerk (met net vyf banke) te bou, wat later maklik vergroot sou kon word.


Die Gereformeerde kerk Sannieshof is die vyfde oudste van die 30 gemeentes in die GKSA se Klassis Noordwes. Einde 2015, toe hier 88 belydende en 20 dooplidmate was, was dit die tiende kleinste van die gemeentes in dié Klassis. Vyf jaar vantevore was dit onderskeidelik 90 en 28. Die wyk Hartsrivier is in 1882 in die Gereformeerde kerk Lichtenburg gestig en het bestaan uit Uitschot, Klipplan, Tweebosch en De Klipdrif. Nagmaal is destyds op De Klipdrif in die skool gehou. Bokseile is van die stoep af gespan en die houtafskortings tussen die klaskamers is verwyder. Die predikant het dan staan en preek in die groot klaskamer. Die skoolbanke is met sulke geleenthede tydelike verwyder en elke lidmaat moes sy of haar eie stoel bring. In 1919 het die gemeente Lichtenburg 48 morg van De Klipdrif gekoop en op 10 Oktober 1925, tot op die dag 'n eeu ná pres. Paul Kruger se geboorte, het Sannieshof van Lichtenburg afgestig met ’n bruidskat van die grond en £37.6.3 wat ’n lidmaat, Gert Coetzee, in ’n bliktrommeltjie bewaar het. Dadelik het die jong gemeente planne vir kerkbou begin maak.


Die Gereformeerde kerk Krokodilrivier is die oudste van die sewe gemeentes in die gelyknamige Klassis van die GKSA. Vandat die Gereformeerde kerk Beestekraal in 2002 deel van Krokodilrivier geword het, hou die gemeente eredienste op sowel sy eie kerksentrum, Soutpansdrift (sowat 10 km noordwes van die dorp Brits), as Beestekraal, albei in die distrik Brits. ’n Vergadering van die kommissie van afgevaardigdes van die kerkrade van Rustenburg en Pretoria is op 20 Oktober 1911 gehou met die doel om die Gereformeerde kerk Krokodilrivier te stig. Al die lidmate van die wyke Zoutpansdrift en Beestekraal, behorende tot Rustenburg, en Roodekopjes, behorende tot Pretoria, is as lidmate van die nuwe gemeente ingeskryf. Op die eerste kerkraadsvergadering gehou op 28 Oktober daardie jaar is ’n boukommissie aangewys met opdrag om ’n netjies gebou op te rig. Hierdie sinkgebou ten weste van die huidige kerk het dan ook spoedig verrys. Die kerkraad het besluit die ouderlinge moes elke Sondag ’n leesdiens in dié kerkgebou hou. Op 20 Julie 1923 het Jan Adriaan en Jacobus Christoffel du Plessis 10 morg grond aan Krokodilrivier geskenk en op 9 Januarie 1926 het die boukommissie opdrag gekry om die bouplan vir ’n nuwe kerkgebou gereed te hê.


Die Gereformeerde kerk Potchefstroom-Noord was die naasoudste gemeente van die GKSA in Potchefstroom, maar nadat die Gereformeerde kerk Noordbrug se getal belydende lidmate in 2011 afgeneem het tot 168 en dié van Potchefstroom-Noord tot 379, het die gemeente in daardie jaar saamgesmelt as die Gereformeerde kerk Potchefstroom-Die Bult. Einde 2015 het die nuwe gemeente se belydende lidmate 638 getel, 91 meer as die samestellende dele vier jaar vantevore. Die Gereformeerde kerk Potchefstroom-Noord, digby die Potchefstroomkampus van die Noordwes-Universiteit, was jare lank een van die bekender Gereformeerde gemeentes omdat ’n magdom studente met die jare hul geestelike tuiste hier gevind het. Vroeër jare was ook ’n groot aantal Weermaglede lidmate van dié gemeente. Potchefstroom-Noord het in 1949 van die Gereformeerde kerk Potchefstroom afgestig en aanvanklik haar eredienste gehou in die skoolsaal van die nabygeleë Potchefstroom Gimnasium, maar heel gou het die gemeente begin beplan aan ’n eie kerkgebou. Daar was struikelblokke kenmerkend van enige nuwe gemeente wat haar eie kerkgebou beplan, onder meer die koste, maar in die geval van Potchefstroom-Noord was daar ander, unieke faktore wat die beplanning bemoeilik het, want die kerkraad het byvoorbeeld oorweeg of die gemeente haar eie kerkgebou moes hê of nie liewer gebruik moes maak van die Gereformeerde Kerk se sinodesaal nie, wat later opgerig sou word.


Die Golden Jubilee-diamant is in 1985 in die Premier-myn te Cullinan gevind. Dit het aanvanklik eers as die Unnamed Brown bekend gestaan en was 755.5 karaat ongeslyp. Dit het twee jaar geneem om die diamant te slyp tot sy grote van 545.67 karaat en dit is die grootste geslypte diamant in die wêreld. Die ongeslypte diamant se afmetings was 55.6 x 49.2 x 34.2 mm. Dit is tans tussen R 46 miljoen tot R138 miljoen werd. http://www.netwerk24.com/nuus/2015-01-26-interaktiewe-storie-toets-jou-kennis-oor-die-grootste-geslypte-diamante


Die Gereformeerde kerk Reddersburg is die oudste gemeente van die Gereformeerde Kerke in Suid-Afrika in die Vrystaat en een van die sewe oudste Gereformeerde kerke wat almal gestig is in 1859, die stigtingsjaar van dié kerkverband. Uit dié gemeente is nege dogtergemeentes afgestig, naamlik Bethulie, Ventersburg, Fauresmith, Boshof, Ladybrand, Petrusburg, Thaba Nchu, Wepener en Bloemfontein. Die dorp Reddersburg het sy ontstaan aan die stigting van hierdie gemeente te danke. ln die Oranje-Vrystaat was daar al voor die koms van ds. Dirk Postma na Suid-Afrika in 1858 lidmate wat hulle nie kon versoen met die leer, diens en tug van die NG Kerk in die Oranje-Vrystaat nie. So word melding gemaak van die Volksraadslid Jacobus Johannes Venter van die plaas Kaalspruit in die distrik Bloemfontein wat hy hom van "de leraar (ds. Andrew Murray) en kerkraad afgescheiden heeft, omreden zij niet het Evangelium en de Bekering in zijn rechte zin en betee kenis verkondigen". Hy het gevolglik ook namens andere ’n brief na Nederland gerig waarin hy versoek dat 'n gereformeerde leraar gestuur sou word "opdat het goede Woord de Heeren in Geest en waarheid mag verkondigd worden".


Pieter Johannes Fourie (3 April 1940 - 12 September 2021) was ’n Afrikaanse dramaturg. Ná skool studeer hy Afrikaans Nederlands aan die Universiteit van Stellenbosch en verwerf sy B.A. Honneurs-graad. Vanaf 1964–1966 toer hy met sy eie teatermaatskappy. Vanaf 1967–1987 was hy die kunsdirekteur by KRUIK. Daarna was hy werksaam by TRUK en later was hy die hoofdirekteur van die KKNK. Hy was die regisseur van verskeie dramas en het ook in ’n paar gespeel. In 1996 ontvang Fourie die Erepenning vir Toneelkuns en die Gerhard Beukesprys van die Suid-Afrikaanse Akademie vir Wetenskap en Kuns. In 2003 ontvang hy die Hertzogprys vir sy dramaöeuvre. Fourie is op 3 April 1940 op Philippolis in die Vrystaat gebore as die middelste van drie kinders. Sy pa, Fritz, was ’n vervoerkontrakteur en as kind ry Fourie baie kilometers saam met sy vader. Op sewejarige ouderdom trek hy saam met sy ouers na Luckhoff in die Vrystaat, waar hy grootword en skoolgaan. Op die Vrystaatse platteland raak hy bekend met die toneel deur die rondreisende geselskap van André Huguenet en maak sy toneeldebuut op Philippolis as gordyntrekker.


Hiroki Fujiharu (藤春 廣輝, Fujiharu Hiroki?, 28 November 1988 –) is 'n Japannese sokkerspeler. Hy het vir die Japanse nasionale sokkerspan uitgedraf. National Football Teams Hierdie artikel is ’n saadjie. Voel vry om Wikipedia te help deur dit uit te brei.


Die Gereformeerde kerk Vanderbijlpark-Oos was een van vier gemeentes van die GKSA wat tussen 1951 en 1988 op die nywerheidsdorp Vanderbijlpark in die suide van die huidige provisie Gauteng gestig is. Weens die afname in die getal Gereformeerde lidmate op die dorp (in 1997 was die sieletal byvoorbeeld 1 778, vergeleke met 852 einde 2015), is al vier die gemeentes mettertyd ingelyf sodat net Vanderbijlpark-Trinitas, gestig in 2009, oorbly. Die Gereformeerde kerk Vanderbijlpark het in 1951 van die Gereformeerde kerk Vereeniging afgestig nadat ’n staalnywerheid hier gevestig is. In Mei 1962 het dit nodig geword om die Gereformeerde kerk Vanderbijlpark-Suid af te stig en uit dié gemeente het Vanderbijlpark-Oos op 9 Junie 1974 ontstaan. Veertien jaar later het die gemeente Vanderbijlpark-Noord aan die beurt gekom. Nadat Vanderbijlpark en Vanderbijlpark-Noord se lidmate skerp afgeneem het, het die twee gemeentes in 2000 saamgesmelt as die Gereformeerde kerk Vanderbijl met 256 belydende en 66 dooplidmate. Toe nog het die Suid-gemeente ’n sieletal van 445 gehad en die Oos-gemeente 788. Algaande het die drie oorblywende gemeentes se lidmaattal egter bly afneem sodat al drie in 2009 saamgesmelt het as die Gereformeerde kerk Vanderbijlpark-Trinitas.


'n Pseudohalogeen is 'n chemiese verbinding wat in sy eienskappe 'n halogeen s'n benader. Dit vorm 'n X− anioon Dit vorm 'n monoprotiese HX-suur Soms vorm dit ook 'n X2 molekuul wat 'n gas vorm Pseudohalogene kan ook interhalogeenverbindings vorm, soos ICN of CNN3 Voorbeelde Nes die halogene kan die pseudohalogene in die gasfase in radikale ontbind: ( C N ) 2 → 2 C N . {\displaystyle (CN)_{2}\to 2CN^{.}} En dit kan as oksidant optree: ( C N ) 2 + 2 e − → 2 C N − {\displaystyle (CN)_{2}+2e^{-}\to 2CN^{-}} Met alkene kan addisie optree: H2C=CH2 + Cl2 --> ClH2C-CH2Cl H2C=CH2 + (SCN)2 --> (SCN)H2C-CH2(SCN) Advanced Inorganic Chemistry Vol-1 Krishna Prakashan Media, ISBN 8187224037, ISBN 9788187224037, bls 734 Inorganic Chemistry, Mark Weller, Tina Overton, Jonathan Rourke, Fraser Armstrong, OUP Oxford, 2014, ISBN 019964182X, ISBN 9780199641826, bls 465 Chemistry of Interhalogen Compounds, P. B. Saxena, Discovery Publishing House, 2007, ISBN 8183562434, ISBN 9788183562430 Advanced Inorganic Chemistry, Volume 1 Advanced Inorganic Chemistry, Satya Prakash, S. Chand, 2000, ISBN 8121902630, ISBN 9788121902632 bls 975


Die Suid-Sotho Wikipedia is die Suid-Sotho weergawe van Wikipedia, 'n gratis, ope-inhoud aanlynensiklopedie. Volgens die aantal artikels is dit die 290ste grootste Wikipedia-projek. Die Wikipedia het tans 2 763 bladsye, waarvan 826 artikels is. Dit het 9 089 geregistreerde gebruikers, waarvan 20 as aktief gereken word. Hierdie gebruikers het in totaal 25 885 wysigings aangebring en 0 lêers opgelaai. Afrikaanse Wikipedia Joroeba Wikipedia Malgassiese Wikipedia Noord-Sotho Wikipedia Somaliese Wikipedia Swahili Wikipedia Swazi Wikipedia Tsonga Wikipedia Tswana Wikipedia Venda Wikipedia Xhosa Wikipedia Zoeloe Wikipedia Lys van Wikipedia-tale Die tuisblad van die Suid-Sotho Wikipedia


Die 2016 Formule Een Monaco Grand Prix is op 29 Mei 2016 op die Monaco-renbaan in Monte Carlo gehou. Dit was die sesde wedren van die kampioenskapseisoen en is deur Lewis Hamilton in sy Mercedes AMG gewen. Pirelli het die volgende bande verskaf:


Zomba is ’n stad in die suide van Malawi, op die Shirehoogland. Dit is die administratiewe hoofstad van die Zomba-distrik. Dit was die hoofstad van beide die Sentraal-Afrikaanse Federasie en Njassaland, soos die streek bekendgestaan het voor die stigting van die Republiek van Malawi in 1964. Dit was daarna ook Malawi se eerste hoofstad totdat Lilongwe in 1974 die nuwe hoofstad geword het. Die parlement het tot in 1994 in Zomba gebly. Die stad is bekend vir sy Britse koloniale argitektuur en sy ligging aan die voet van die dramatiese Zombaplato. Zomba is ook die setel van die Chancellor College van die Universiteit van Malawi. Die stad se Britse koloniale verlede is te bespeur in die argitektuur van sy ouer geboue en huise. Zomba was eens ’n gewilde plek in Malawi vir ekspats (immigrante). Sy uiteenlopende kultuur het ingesluit Britse tabakboere en Nederlandse, Duitse en Amerikaanse sendelinge. ’n Engelse laerskool is in die stad geopen en die gimkanaklub was eens die middelpunt van die ekspats se sosiale bedrywighede. Die Britte het ook ’n botaniese tuin en ’n golfbaan in die stad gevestig. Zomba is die middelpunt van die omgewing se tabak- en suiwelplase.


Die geelvin-soldaat (Myripristis chryseres) is 'n vis wat voorkom in beperkte gebiede in die Stille- en Indiese Oseane. Dit kom voor vanaf Oos-Afrika tot by die suide van KwaZulu-Natal. In Engels staan die vis bekend as die Yellowfin soldier. Die vis word tot 25 cm lank en is rooi met heldergeel dorsale-, buik- en stertvinne. Die vis leef in aflandige koraal- en rotsriwwe in water wat tot 25 m diep is. Hulle is gewoonlik alleenlopers of kom soms in klein groepies voor onder rotsoorhange of grotte gedurende die dag. Die vis vreet snags soöplankton. Die vis is seldsaam. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies The Reef Guide: Fishes, corals, nudibranchs & other invertebrates: East & South Coasts of Southern Africa. Dennis King & Valda Fraser. Struik Nature. 2014 ISBN 978-1-77584-018-3 Myripristis chryseres by Fishbase.


Riel (of Rieldans) is 'n oeroue feesdans van die Boesman, Nama en Khoikhoi. Onder die Namavolk staan die dans bekend as Ikhapara. Dit word beskou as een van die oudste dansstyle in Suidelike Afrika en word gedans teen 'n energieke pas met vernuftige voetwerk. Die dans is nie oorspronklik "riel" genoem nie. Deur die jare het die oorspronklike Khoi Khoitaal en Boesmantale uitgesterf en in Suid-Afrika praat hierdie bevolkingsgroepe meestal Afrikaans. In Afrikaans heet die dans gewoon die “riel” vanweë die sterk ooreenkomste wat dit het met die Skotse “reel”. Ikhapara is afgelei van die woord khapas wat “hoed” beteken. Die hoed van die man is ’n nuttige artikel wat ingespan word om ’n dame se hand te wen. Die riel word beskou as 'n inheemse kultuurdans.  Dit is die oudste vorm van vermaak wat reeds voor die Westerse kultuur en tradisies aan die Kaap van Goede Hoop wat in 1652 ontstaan het, deur die Khoisanvolk gebruik is vir sosiale, godsdienstige, kulturele en opvoedkundige doeleindes. Dit is 'n eeuoue dans wat deur inheemse volkere uitgevoer is.


Die afkappingsteken of apostroof ( ' ) is 'n leesteken wat gebruik word in sekere woorde se meervoude. Dit word voor die s gebruik wanneer die enkelvoud eindig op 'n i, o, u of beklemtoonde a. Die volgende is voorbeelde: Meervoude waar die afkappingsteken gebruik word: karba's (klem is op die "a") sari's (Indiese uitrusting) foto's; disko's (eintlik "diskoteke") balju's; senu's Meervoude waar afkappingsteken nie gebruik word nie: oumas, paddas, malvas (klem is nie op die "a" nie) leeus ("leeu" eindig nie met 'n "u" nie, maar 'n "eeu") relês (die laaste letter is 'n "e") Handwoordeboek van die Afrikaanse Taal (HAT) Woordeboek van die Afrikaanse Taal (WAT) Wikipedia:Riglyne vir voorbladartikels Afrikaanse Woordelys en Spelreëls Grondbeginsels van die Afrikaanse spelling Wikipedia:Algemene spelfoute Speltoetser Spelling Woordeboek Hoofletter Koppelteken Kappie Deelteken Akuut-aksentteken Gravis-aksentteken Hierdie artikel is ’n saadjie. Voel vry om Wikipedia te help deur dit uit te brei.


Anthony Wilson (1953- ) is ’n Afrikaanse akteur, dramaturg en regisseur. Anthony Lewis (Speedo) Wilson is op 16 April 1953 in Marabastad in Pretoria gebore. Sy bynaam Speedo kry hy van sy vaart as skoolleerling op die atletiekveld. Van Marabastad word die gemeenskap in die sewentigerjare van die twintigste eeu onder die Groepsgebiedewet verskuif na Eersterus. Vir ’n ruk werk hy by ’n konstruksiemaatskappy, maar later los hy die sekuriteit van ’n vaste werk om hom voltyds aan die teater toe te wy. In Januarie 1990 stig hy dan Anthony Wilson Produksies vir hierdie doel. Hy is ’n bekende akteur, regisseur, vervaardiger, aktivis en skrywer, wat as akteur op die verhoog en op televisie optree. Hy is veral nou betrokke by opvoedkundige sowel as industriële teater en laat mense nuut dink oor gemeenskapsteater met die werk wat hy op hierdie gebied in Eersterus in Pretoria lewer. In hierdie verband is hy onder andere stigterslid van Eersterust Theatre Kitchen, waar mense bemagtig word deur die kunste.


Henk Wybenga (1947–1993) is ’n Afrikaanse skrywer. Hendrik Wybenga is op 18 Februarie 1947 in Boksburg gebore. Hy studeer aan die Potchefstroomse Universiteit vir Christelike Hoër Onderwys en behaal in 1974 die B.A. Honneurs-graad in Drama. Hy is akteur en in die sewentigerjare lektor in Drama aan die Potchefstroomse Universiteit vir Christelike Hoër Onderwys en ook dramaresensent. Hier stel hy die Henk Wybenga-beurs beskikbaar aan die mees belowende dramastudent. As akteur vertolk hy onder andere in 1976 ’n rol in die rolprent “Vergeet my nie”. Hierna word hy reklameskrywer van beroep en beklee die pos as Skeppende Hoof vir Afrikaans by B.S.B. Bates, terwyl hy in ’n woonstel in Randburg bly. As vryskut lewer hy verskeie bydraes vir koerante, veral onderhoude met medeskrywers. Hy verloor sy werk in 1992. Tydens die beraad van die Afrikaanse Skrywersgilde op Maselspoort naby Bloemfontein word hy op 24 April 1993 dood in sy bad aangetref, nadat hy vermoedelik ’n epileptiese aanval gekry en verdrink het. Hy is nooit getroud nie. Verskeie van sy kortverhale word in Tydskrif vir Letterkunde gepubliseer.


Pomare I of Pōmare I (omstreeks 1753 – 3 September 1803) (ook bekend as Tu of Outu), was van 1788 tot 1791 die eerste koning van die Koninkryk Tahiti en die stigter van die Pomare-dinastie. Hy het in 1791 geabdikeer, maar sy mag tot in 1803 behou as regent tydens die heerskappy van sy minderjarige opvolger, sy seun Pomare II. Outu is ’n fonetiese weergawe van ʻO Tū: die naam is Tū en die naamwoordelike predikaat ʻo, wat dit is beteken. In ouer geskrifte word sy van geskryf as Tunuieaiteatua, wat onsekerheid laat oor die regte uitspraak omdat lengtetekens en glottale sluitklanke gewoonlik nie in Tahitiaans geskryf word nie. In die huidige ortografie word dit geskryf as Tū-nui-ʻēʻa-i-te-atua, wat beteken Groot-Tū,-pad-na-die-god. (Tū, "om regop te staan", was ’n belangrike Tahitiaanse god). Die van Pomare is later aangeneem. Dit beteken "hoes" (mare) in die nag (pō), ter ere van sy dogter, Teri’inavahoroa, wat in 1792 aan tering dood is.


Borasien is 'n chemiese verbinding met formule B3N3H6. Die molekuul is isoelektronies en isostruktureel met benseen en die eienskappe van borasien en benseen is vergelykbaar. Omrede dit geen koolstof bevat nie word dit wel anorganiese benseen genoem. Borasien is termies stabiel in die gasfase, maar vloeistof ondergaan 'n stadige polimerisasieproses. Onder verhitting word die heksagonale vorm van boornitred (BN) by temperature >800 °C gevorm. Sedert die ontdekking van hierdie stof in 1926 deur A. Stock en E. Pohland is 'n groot aantal afgeleide verbindings daargestel. Oorspronklik is dit vervaardig deur gasvormige boraan B2H6 en ammoniak NH3 in 'n afgeslote buis te verhit. Aanvanklik word addukte tussen die Lewisbasis ammoniak en die Lewissuur boraan gevorm: B 2 H 6 + 2 N H 3 → B 2 H 6 .2 N H 3 {\displaystyle B_{2}H_{6}+2NH_{3}\to B_{2}H_{6}.2NH_{3}} Ander addukte is B4H10.4NH3 en B5H9.4NH3 Die addukte is nie so vlugtig soos boraan self nie en onder verhitting ondergaan hulle reaksies soos: 3 ( B 2 H 6 .2 N H 3 ) → 2 B 3 N 3 H 6 + 12 H 2 {\displaystyle 3\left(B_{2}H_{6}.2NH_{3}\right)\to 2B_{3}N_{3}H_{6}+12H_{2}} Ongelukkig is boraan taamlik giftig en die reaksie lewer ook neweprodukte.


Professor Quarraisha Abdool-Karim is 'n Suid-Afrikaanse epidemioloog. Sy is die voorsitter van die HPTN Etiekwerkgroep, FHI in Noord-Carolina. Sy is ook 'n stigterslid en direkteur van die generiese antiretrovirale verkrygingsprojek (GARPP). Sy dien tans as projekdirekteur van die Vulindlela Landelike Navorsingsterrein. Sy het die Orde van Mapungubwe-toekenning ontvang, die hoogste siviele eerbetoning in Suid-Afrika. Abdool-Karim is 'n lid van die Akademie vir Wetenskap van Suid-Afrika en die Afrika-Akademie vir Wetenskap. Sy is ook die eerste vroulike ontvanger van die TWAS-Lenovo Wetenskapprys. Sy is met mede-epidemioloog Salim Abdool-Karim getroud. (en) Abdool-Karim, Q.; Karim, S.S.A.; Frolich, J.A.; et al. (2010). "Effectiveness and Safety of Tenofovir Gel, an Antiretroviral Microbicide, for the Prevention of HIV Infection in Women". Science. 329 (5996): 1168–1174. doi:10.1126/science.1193748. JSTOR 40803050. PMC 3001187. PMID 20643915. "Professor Quarraisha Abdool Karim" Geargiveer 13 Augustus 2014 op Wayback Machine, The Presidency Republic Of South Africa, Pretoria, Unknown date ~2013. Retrieved on 23 August 2014.


Suideroord is 'n voorstad van Johannesburg wat in die administratiewe Streek F, sowat 8 km suid van die middestad, geleë is. Suideroord beslaan 'n oppervlakte van 1,54 km², terwyl die bevolking in die sensus van 2011 as 3 556 bepaal is. Die voorstad word verder verdeel in twee woonbuurte, Suideroord-Noord en Suideroord-Suid. Suideroord is oorspronklik in die 1970's as 'n blanke woonbuurt ontwikkel. Noemenswaardige geboue in Suideroord sluit die Anglikaanse St Andrews-kerk in Burgerstraat in. Honderde Afrikaner-slagoffers van 'n Britse konsentrasiekamp, wat tydens die Anglo-Boereoorlog op die terrein van die Turffontein-renbaan ingerig is, het hul laaste rusplek in Suideroord gevind. Die begrafnisterrein is in die vorm van sewe groot doodkiste ontwerp. Community Development - The South African Scene. C. van Rensburg Publications 1979, bl. 51 St Andrews Anglican Church Mondeor www.joburg.org.za: History told in graves. Besoek op 27 Maart 2016[dooie skakel] "tame TIMES, 21 Julie 2015: Restoring history. Besoek op 27 Maart 2016". Geargiveer vanaf die oorspronklike op 15 September 2015. Besoek op 27 Maart 2016.


Moet nie verwar word met die dorpie Strandfontein verder noord teen die Weskus nie. Strandfontein is 'n klein voorstad van Kaapstad. Volgens die 2011-sensus het Strandfontein 'n bevolking van 758 gehad. "Subplek Strandfontein". Sensus 2011. Hierdie artikel is ’n saadjie. Voel vry om Wikipedia te help deur dit uit te brei.


Die Gewone duikstormvoël (Pelecanoides urinatrix) is 'n stormvoël en standvoël wat in die Tristangroep-eilande asook Marion- en Prins Edward-eilande leef. Hulle word moeilik onderskei van die Kleinduikstormvoël; hulle verskil net in grootte en die fatsoen van die snawel. Hulle is alleenlopers of kom in klein groepies voor. Die voël word 20 cm lank. In Engels staan die voël bekend as die Common Diving-Petrel. Alfabetiese lys van Suid-Afrikaanse voëls Lys van Suid-Afrikaanse voëls (Groepeer) Lys van Suider-Afrikaanse voëls volgens wetenskaplike name Newman se Voëls van Suider-Afrika. Struik Nature. Gedenkuitgawe 2010. ISBN 978-1-77007-877-2 Hierdie artikel is ’n saadjie. Voel vry om Wikipedia te help deur dit uit te brei.


Jacob Lub (*1 Mei 1868, Garijp–†25 Mei 1926, Heidelberg) was 'n Suid-Afrikaanse onderwyser, lektor en skrywer. Hy is een van die laaste generasie van Nederlandse skrywers wat na Suid-Afrika emigreer en in Nederlands skryf, maar dan oorgaan na Afrikaans as medium vir sy skryfwerk Hy is op 1 Mei 1868 op Garijp as die seun van Pieter Jacobs Lub en Fempje Hart in die provinsie Friesland in Nederland gebore.In Oktober 1892 kom hy na die Transvaal en word hoof van die skool op die plaas Brakfontein naby Pretoria, waarna hy vir 'n jaar onderwyser is aan die St. Birinuskollege en dan 'n betrekking in Pretoria aanvaar by die Staatsmodelskool. Wanneer president Kruger sewe dubbelmediumskole aan die Rand stig, word hy as tweetalige onderwyser aangestel as hoof van die skool op Maraisburg. Met die uitbreek van die Anglo-Boereoorlog word hy deur die Transvaalse regering aangestel as bestuurder van die ambulanstrein. Wanneer die Engelse magte die Transvaal oorneem, bly hy getrou aan die vorige regering en moet dus ná vredesluiting tevrede wees met 'n pos as sewende assistent aan die skool in Vrededorp, 'n posisie wat hy vir drie jaar lank beklee.


Daniël Johannes Marais is 'n Suid-Afrikaanse skrywer en is op 30 Mei 1971 in Kimberley gebore as een van twee kinders. Hy het 'n suster, Retha. Sy vader, Kallie, is 'n ingenieur en sy moeder 'n bibliotekaresse en Afrikaans-onderwyseres. Sy ouers het mekaar in Goodwood ontmoet waar hulle hoofseun en hoofmeisie van die Hoërskool J.G. Meiring was. Sy pa kry 'n beurs by die Spoorweë om hom as ingenieur te bekwaam en is besig om hierdie beurs in Kimberley af te werk tydens sy geboorte. Danie gaan skool in Pretoria, waar hy in 1989 aan die Hoërskool Menlopark matrikuleer. In 1993 behaal hy sy B.Com.-graad aan die Universiteit Stellenbosch met regsvakke. Hy ontmoet in 1992 'n Duitse uitruilstudent in Suid-Afrika wat eers musiek studeer en daarna 'n loopbaan as argitek begin. Hy volg haar in Desember 1992 na Duitsland, waar hy vir 'n ruk in Oldenburg as au pair werk. Wanneer sy visum verstryk, trou hulle op haar voorstel in 1994 in Oldenburg. Danie studeer dan vanaf 1995 verder in die onderwys aan die Carl von Ossietzky Universiteit in Oldenburg met Duits, wiskunde en filosofie as hoofvakke en hy gee vanaf 1998 onderwys aan 'n laerskool in Bremen.


Ds. Johannes Christiaan van der Walt (distrik Philippolis, Oranje-Vrystaat, Suid-Afrika, 1890 – 7 September 1962) was predikant in ses gemeentes van die Gereformeerde Kerke in Suid-Afrika, waarvan almal buiten die laaste, Colesberg, in die destydse Transvaal. Johannes van der Walt was reeds voor die Anglo-Boereoorlog in die skool op Philippolis, maar daaraan het die worstelstryd van die twee Boererepublieke ’n end gemaak. Sy vader het hy baie vroeg verloor, en nadat hulle gesinnetjie, moeder en haar twee seuntjies, deur die Engelse in 'n beestrok na die konsentrasiekamp op Norvalspont weggevoer was, het hy daar weer in 'n markeetent skoolgegaan, as dit so genoem kan word. In 1903 was hy weer in die skool op Philippolis en het toe geworstel met "English, Dutch, Grammar, History", ens. tot hy in 1908 matriek geslaag het. Hy en ’n Jodinnetjie was die eerste matrikulante van die skool op Philippolis. In Januarie 1909 is hy na die Teologiese Skool op Potchefstroom en het onder sulke beroemde manne soos prof. Jan Lion Cachet en Totius studeer.


Die UP Debatsverengiging is 'n debatsvereniging verbonde aan die Universiteit van Pretoria (UP) in Pretoria, Suid-Afrika. Sy lede bestaan hoofsaaklik uit studente van die UP. Die Vereniging is gestig in 2015, maar die Universiteit self het 'n lang en roemryke geskiedenis van debattering en redevoering. Die Universiteit van Pretoria is een van die voorste debat-universiteite wat onder andere jaarliks deelneem aan die ATKV-Universiteitedebat. Die Universiteit het al een derde van die landswye-finale gewen en spog met 4 podium plekke in die afgelope ses jaar van die kompetisie. UP het ook in 2011 en 2013 met die louriere weggestap. Juis om hierdie talent ten volle te ontgin, en 'n kultuur van intellektuele diskoers oor aktuele sake in Afrikaans te bevorder, is die UP Debatsvereniging daarop toegespits om verrykende en konstruktiewe debatgeleenthede vir studente te skep op 'n gereelde basis. Die UP Debatsvereniging is 'n unieke Suid-Afrikaanse studentevereniging in die sin dat die lede van die uitvoerende komitee (of Kabinet) direk verkies word vanuit alle lede van die Vereniging se Huis. Dit het egter 'n sterk parlementêre inslag en benadering.


Die Mongoolse tale is 'n taalfamilie wat uit 15 tale bestaan en deur sowat 7,5 miljoen mense in Oos-, Suid- en Wes-Asië gepraat word. Dié taalfamilie bestaan uit vier groepe, naamlik die Sentraal-Mongoolse en die Suid-Mongoolse tale, asook die tale Daur en Moghol, waarvan die laasgenoemde waarskynlik uitgestorwe is. Soms word die Mongoolse tale ook in ses takke verdeel: Dagoer, Oos-Mongools, Sentraal-Mongools, Moghol, Suid-Mongools en Kitan, waarvan Sentraal-Mongools uitgestorwe is. Die grootste tale (volgens moedertaalsprekers) is: Mongools (6 miljoen), Kalmikies (360 800) en Boerjaties (329 100). Net in Binne-Mongolië van die Volksrepubliek China word vir die plaaslike Mongoolse taal nog die tradisionele Mongoolse skrif gebruik, terwyl in Mongolië asook vir Boerjaties en Kalmikies in Rusland die Cyrilliese alfabet gebruik word. Sommige taalkundiges groepeer die Mongoolse tale saam met die Toengoesiese en die Turkse tale, soms nog met die Japannese tale, Koreaans en Ainoe, by die Altaïese tale, hoewel dit algemeen betwis word. (en) Hammarström, Harald; Forkel, Robert; Haspelmath, Martin (2017).


Lotus Gardens uitbreiding 2 is 'n woongebied wes van Pretoria, Suid-Afrika wat onder die Stad Tshwane Metropolitaanse Munisipaliteit val. Dit word begrens deur Saulsville in die suidweste, Atteridgeville in die suide en Lotus Gardens aan die oostekant. Lys van dorpe in Suid-Afrika "Subplek Lotus Gardens uitb. 2". Sensus 2011. Hierdie artikel omtrent 'n plek in Pretoria en omgewing is slegs ’n saadjie. Jy kan Wikipedia help deur dit uit te brei.


Acteongroep Die ligging van die Acteongroep in die Stille Oseaan. Die Acteongroep (Frans: Groupe Actéon) is ’n taamlik afgesonderde en onbewoonde subgroep atolle in die verre suidooste van die Tuamotu-argipel in Frans-Polinesië. Dit lê sowat 1 400 km oossuidoos van Tahiti. Die groep bestaan uit vier klein atolle: Matureivavao Tenararo Tenarunga Vahanga Die eerste bekende Europeër wat die eilande gesien het, was Pedro Fernández de Quirós, op 5 Februarie 1605. Hy het dit beskryf as "vier eilande gekroon met kokospalms". In verslae van ander lede van die Spaanse ekspedisie is die eilande "Las Cuatro Coronadas" (Die Vier Gekroondes), "Las Cuatro Hermanas" (Die Vier Susters), "Las Virgenes" (Die Maagde) en "Las Anegadas" (Die Oorstroomdes) genoem. Thomas Ebrill, kaptein van die Tahitiaanse handelskip Amphitrite, het die eilande glo in 1833 herontdek. Hulle het egter vier jaar later hul naam gekry van lord Edward Russell van die HMS Actaeon, wat dit na sy skip genoem het. Die vier atolle val administratief onder die munisipaliteit Gambier.


Marie Linde (1894–1963) was die skuilnaam van die Afrikaanse skrywer en dramaturg Elise Bosman. Sy skryf die eerste Afrikaanse roman wat in Engels vertaal word, Onder bevoorregte mense, wat in 1925 die wenner is van ’n romanwedstryd van die uitgewer Van Schaik. Elizabeth Johanna Bosman, wat onder die skrywersnaam Marie Linde publiseer, is op 1 Mei 1894 te Seepunt in Kaapstad gebore. Sy het ’n ouer broer en suster. Haar vader was ’n landmeter van Stellenbosch en later direkteur van Sekondêre Driehoeksmeting en haar moeder, ’n nooi Moorrees, ’n predikantsdogter van Tulbagh. Sy is die kleindogter van Wilhelmus Johannes (Piet Ribbe) Bosman van Rosendal (vandag Mooiplaas) in die Bottelary, wie se gedigte in 1894 privaat uitgegee word as Nagelaten gedichten van P.W. Bosman, uitgegeven tot aandenken voor de familieleden. ’n Agterkleinkind van hom is Elisabeth Eybers. Die gesin is baie lief vir lees en haar vader het ’n uitgebreide biblioteek van Nederlandse en Engelse boeke. Met haar vader praat sy Nederlands en met haar moeder Engels. As jong kind het sy swak gesondheid en word tuis onderrig, wat meebring dat sy reeds op jeugdige ouderdom wyd belese is.


Klinkers s • b • w Sien ook: IFA, Konsonante Waar simbole in pare voorkom verteenwoordig die een na regs 'n geronde klinker. Die Ongeronde naby-oop-voorklinker is 'n soort klinkerklank wat in sommige gesproke tale gebruik word. Die simbool in die Internasionale Fonetiese Alfabet wat die klank voorstel is [æ], en die ekwivalente X-SAMPA simbool is {. Die IFA simbool is die kleinletter ae ligatuur. As 'n letter in die Oud Engelse alfabet, is die simbool æsc 'ash tree' (esboom) genoem na die Anglo-Saksiese Futhark rune ᚫ wat gebruik is vir die transliterasie daarvan; die tradisionele naam in Engels is steeds ash (æʃ). Die klinkerhoogte is naby-oop, wat beteken dat die tong in soortgelyke posisie is as by 'n oop klinker maar effens meer geslote. Die klinkerposisie is voor, wat beteken dat die tong so ver vorentoe as moontlik in die mond geposisioneer word sonder om 'n versperring te veroorsaak wat dit as 'n konsonant sou veroorsaak dat dit as 'n konsonant geklassifiseer sou word. Die ronding is ongerond, wat beteken dat die lippe nie gerond is nie.


Singaraja (uitgespreek as singa-rad-ja) is 'n stad in Indonesië op die Bali-eiland in die Bali-provinsie. Singaraja was tot 1958 die hoofstad van die provinsie (nu Denpasar). Die naam beteken plek van die leeukoning (Singa = leeu en raja = koning). Die stad lê in die regentskap Buleleng en het geen eie burgemeester nie, maar 'n regent vir die gebied. Bacalod, Filippyne Andong, Suid-Korea


Lugbesoedeling is enige vorm van besmetting van die atmosfeer met gasse, vloeistowwe of soliede afval of byprodukte wat menslike gesondheid en die welvaart van plante en diere in gevaar stel, of wat nuttige stowwe en materiale afbreek, sigbaarheid verminder, of ongewenste reuke produseer. Onder die lugbesoedelaars wat deur natuurlike prosesse vrygestel word, word slegs die radioaktiewe gas radon as 'n noemenswaardige gesondheidsgevaar geag. Radon is die byproduk van die radioaktiewe verval van uraanminerale in sommige rotstipes en sluip in die kelders in van huise wat op hierdie rots gebou is, en stel die inwoners van die woning in gevaar om longkanker te ontwikkel. Elke jaar word miljarde ton besoedeling deur geïndustrialiseerde lande gegenereer. Die meeste besoedelstowwe kom uit bronne wat direk identifiseerbaar is, soos swaweldioksied (SO2) wat byvoorbeeld van elektriese kragsentrales kom wat steenkool of olie verbrand. Ander besoedeling word gevorm deur die aktiwiteit van sonlig op voorheen vrygestelde reaktiewe stowwe. Osoon, 'n gevaarlike komponent van rookmis (smog), word byvoorbeeld gevorm wanneer koolwaterstowwe en stikstofoksiedes onder die invloed van sonlig met mekaar reageer. Osoon veroorsaak ook ernstige skade aan oeste.


Boards of Canada (algemeen afgekort tot BoC) is 'n Skotse elektroniese musiekduo wat uit die broers Michael Sandison (* 1 Junie 1970) en Marcus Eoin (* 21 Julie 1971) bestaan. Die groep se musiek herinner sterk aan die warm, krapperige, kunsmatige klanke van die 1970se media en bevat temas van kindheid, nostalgie en die natuurlike wêreld. Die broers het die dokumentêre rolprente van die National Film Board of Canada (waarvan die groep se naam afgelei is) as 'n bron van inspirasie genoem. Hulle het 'n platekontrak met Warp Records en het vele werke op daardie etiket vrygestel met weinig bemarking en min onderhoude, terwyl hulle ook 'n obskure katalogus van vrystellings op hul eie Music70-etiket het. Onder die alias Hell Interface het hulle ook 'n paar kleiner werke opgeneem. Amptelike webwerf (en) Hierdie artikel is ’n saadjie. Voel vry om Wikipedia te help deur dit uit te brei.